text:
Waswe, iu laek for readim disfala article long %% languis?
YesNo
Online Bible
NIU WORLD BIBLE
Waswe, iu laek for readim disfala article long %% languis?
YesNo
Revelation 21:1-27
21 Then mi lukim wanfala niu skae and wanfala niu earth bikos skae and earth wea stap bifor hem nomoa nao, and sea hem nomoa tu.2 Mi lukim datfala holy taon, wea hem nao Niu Jerusalem. Hem kam daon from heven, from God. Hem olsem wanfala gele wea redi for marit wea werem naesfala kaleko for man wea hem bae maritim.3 Then mi herem wanfala voice from datfala throne hem singaot big olsem: “Tent bilong God hem stap witim olketa man. Hem bae stap witim olketa and olketa bae kamap pipol bilong hem, and God nao bae stap witim olketa.4 Hem bae draem evri tias long eye bilong olketa. No eniwan bae dae and no enitaem bae pipol sorre or krae or feelim pain tu. Olketa samting wea happen bifor hem nomoa nao.”5 God wea sidaon long throne hem sei: “Mi wakem evri niu samting.” Hem sei tu: “Raetem diswan, bikos man savve trustim olketa toktok hia and hem barava tru.”6 Hem sei long mi: “Olketa toktok hia hem kamap tru nao! Mi nao Start and mi End.* Mi bae givim free datfala springwata wea savve mekem man laef long eniwan wea laek drink.7 Man wea win bae kasem olketa samting hia and mi bae God bilong hem and hem bae son bilong mi.8 Bat olketa wea fraet and olketa wea no garem faith and olketa wea no klin and duim olketa rabis samting, witim olketa wea killim man dae and olketa wea durong,* witim tu olketa wea duim samting wea join witim devildevil,* olketa wea worshipim idol, and evriwan wea laea, olketa hia bae go long datfala lake bilong fire wea salfa* mekem datfala fire gohed for laet. Diswan hem piksarem mek-tu dae.”9 Wanfala long sevenfala angel wea garem sevenfala dish wea fulap witim sevenfala last nogud samting, hem kam and sei long mi: “Kam, bae mi showim iu datfala gele wea bae marit, wea hem bae waef bilong datfala Pikinini Sheepsheep.”10 Datfala angel iusim holy spirit for tekem mi go long wanfala big maunten wea barava hae, and hem showim long mi Jerusalem, datfala holy taon, and mi lukim hem kam daon from heven, from God.11 Datfala taon hem showimaot glory bilong God and hem shaen olsem wanfala barava spesol jasper ston wea hem klia fogud olsem glass.12 Hem garem wanfala big wall raonem hem wea barava hae. Hem garem twelvfala gate and twelvfala angel stap long olketa gate hia, and nem bilong twelvfala tribe bilong olketa son bilong Israel stap long olketa gate.13 Thrifala gate hem stap long east saed, and thrifala gate stap long north saed. Nara thrifala gate hem stap long south saed, and thrifala gate stap long west saed.14 Faondeson for wall bilong datfala taon hem twelvfala ston, and twelvfala nem bilong twelvfala aposol bilong datfala Pikinini Sheepsheep hem stap long olketa ston hia.15 Datfala angel wea story witim mi hem holem wanfala gold stik for measurem samting mekem hem savve measurem datfala taon witim olketa gate and wall bilong hem.16 Datfala taon hem garem fofala saed and waed bilong hem and long bilong hem semsem. Hem iusim datfala stik for measurem datfala taon and hem kasem samting olsem 2,220 kilometer.* Waed bilong hem, long bilong hem, and hae bilong hem olketa semsem.17 Hem measurem wall bilong datfala taon tu and hem kasem 144 cubit.* So angel hia iusim cubit for measurem samting, olsem olketa man duim tu.18 God wakem datfala wall long jasper ston, and hem wakem datfala taon long gold wea barava klia olsem glass.19 God wakem faondeson bilong wall bilong datfala taon long olketa difren kaen spesol ston. Firstfala ston long datfala faondeson hem jasper, mek-tu ston hem sapphire, mek-thri ston hem chal·ce′do·ny and mek-foa ston hem emerald.20 Mek-faev ston hem sar·don′yx, mek-six ston hem sardius, mek-seven ston hem chrys′o·lite, mek-eit ston hem beryl, mek-naen ston hem topaz, mek-ten ston hem chrys′o·prase, mek-eleven ston hem hyacinth, and mek-twelv ston hem amethyst.*21 Twelvfala pearl* nao hem twelvfala gate bilong datfala taon. Evri gate hem wanfala pearl and God wakem main road bilong datfala taon long gold wea barava klia olsem glass.22 Mi no lukim eni temple long datfala taon bikos Jehovah, datfala Olmaeti God, and datfala Pikinini Sheepsheep, tufala nao temple bilong datfala taon.23 Datfala taon no needim sun or moon for shaen long hem bikos glory bilong God nao shaen long hem, and datfala Pikinini Sheepsheep nao laet bilong hem.24 Pipol long evri kantri long world bae wakabaot long laet bilong datfala taon, and olketa king long earth bae tekem kam glory bilong olketa insaed long datfala taon.25 Long daytaem olketa gate bilong datfala taon no savve sat, and no enitaem hem savve naet long datfala taon.26 Olketa king bae tekem kam insaed long datfala taon glory and praise bilong olketa pipol long evri kantri long world.27 Bat eni samting wea no klin and eniwan wea duim olketa rabis samting and wea laea bae no go insaed long datfala taon. Olketa wea bae go insaed nomoa, hem olketa wea nem bilong olketa stap long datfala scroll* bilong laef bilong datfala Pikinini Sheepsheep.
Footnotes
^ Re21:6 Long Greek languis hem sei, “Alpha and Omega, wea hem nao start and end.” Tufala word hia, “Alpha” and “Omega,” hem first and last leta long Greek alphabet.


c: text/html

text:
Stori 38: Twelpela Man Bilong Lukstil
LUKIM ol prut ol dispela man i karim. Dispela han bilong ol grep i bikpela tru, a? Olsem na tupela man i mas putim long diwai na karim. Na lukim ol fik na pomigranet. Ol dispela naispela prut i kam we? Long graun bilong Kenan. Tingim, Kenan em ples we bipo Abraham, Aisak, na Jekop i bin sindaun long en. Tasol bikpela hangre i bin kamap na Jekop wantaim famili bilong em i go long Isip. Nau, 216 yia bihain, Moses i bringim ol Israel i kam bek long Kenan. Ol i stap long ples drai nating long wanpela hap ol i kolim Kades.
Ol manmeri nogut i stap long Kenan. Olsem na Moses i salim 12-pela man i go bilong lukstil, na em i tokim ol: ‘Yupela lukim gut hamas manmeri i stap, na ol i strongpela lain o nogat. Na lukim olsem graun i gutpela bilong planim ol samting o nogat. Na bringim sampela prut i kam bek wantaim yupela.’
Taim ol man bilong lukstil i kam bek long Kades, ol i tokim Moses: ‘Em i gutpela graun.’ Na bilong truim tok bilong ol, ol i soim sampela prut ol i bin bringim i kam. Tasol 10-pela man bilong lukstil i tok: ‘Ol man i stap long dispela hap ol i traipela na strongpela. Ol bai kilim yumi i dai sapos yumi laik kisim dispela hap.’
Ol Israel i pret taim ol i harim dispela tok. Ol i tok: ‘I gutpela moa sapos yumi bin i dai long Isip o hia long ples drai nating. Ol bai kilim yumi i dai long pait na ol bai kisim ol meri pikinini bilong yumi. Yumi makim wanpela nupela hetman bilong senisim Moses na yumi go bek long Isip!’
Tasol tupela man bilong lukstil ol i bilip long Jehova, na ol i laik mekim isi bel bilong ol manmeri. Nem bilong ol em Josua na Kalep. Tupela i tok: ‘Yupela i no ken pret. Jehova i stap wantaim yumi. Bai i no hatwok long kisim dispela graun.’ Tasol ol manmeri i no harim tok. Ol i laik kilim i dai Josua na Kalep.
Dispela i mekim Jehova i kros nogut tru, na em i tokim Moses: ‘I no gat wanpela bilong ol dispela manmeri i winim 20 krismas bai i go insait long Kenan. Ol i bin lukim ol mirakel mi wokim long Isip na long ples drai nating, tasol ol i no bilip long mi. Olsem na ol bai raun long ples drai nating inap 40 yia, inap laspela man bilong dispela lain i dai. Josua na Kalep tasol bai go insait long Kenan.’
Namba 13:1-33; 14:1-38.
Ol askim
- Ol grep yu lukim long piksa ol i wanem kain? Ol i kisim we?
- Bilong wanem Moses i salim 12-pela man i go bilong lukstil long graun Kenan?
- Taim ol man bilong lukstil i kam bek, 10-pela bilong ol i tok wanem long Moses?
- Olsem wanem tupela man bilong lukstil i kamapim olsem ol i bilip long Jehova? Wanem nem bilong tupela?
- Bilong wanem Jehova i kros? Em i tok wanem long Moses?
Sampela askim moa
- Ritim Namba 13:1-33.
Moses i makim husat ol man bilong i go lukstil? Rot i op long ol inap kisim wanem gutpela samting? (Nam. 13:2, 3, 18-20)
Bilong wanem tingting bilong Josua na Kalep i narapela long tingting bilong ol arapela man bilong lukstil? Dispela i skulim yumi long wanem samting? (Nam. 13:28-30; Mt. 17:20; 2 Ko. 5:7)
- Ritim Namba 14:1-38.
Yumi mas bihainim wanem tok lukaut long pasin bilong toktok planti long ol mausman bilong Jehova long graun? (Nam. 14:2, 3, 27; Mt. 25:40, 45; 1 Ko. 10:10)
Olsem wanem Namba 14:24 i soim olsem Jehova i save tingim olgeta wan wan wokboi bilong em? (1 Kin. 19:18; Snd. 15:3)

robotstxt: allowed

filter: keep


text:
Sapta 2
Ol lapun i mas bihainim gut ol pasin God i laikim
1
Tasol
yu, yu mas tokim ol manmeri long mekim ol pasin i bihainim tru olgeta tok bilong God. 2
Yu mas tokim ol lapun man long ol i no ken spak. Ol i mas tingting stret long pasin ol i mekim na bihainim ol gutpela tingting tasol. Ol i mas save gut long tok tru bilong God, na long pasin bilong laikim tru ol arapela, na long pasin bilong sanap strong na karim olgeta hevi.
3
Na
yu mas tokim ol lapun meri tu long ol i mas wokabaut long pasin God i laikim. Ol i no ken tok nogut long ol arapela. Ol i no ken larim wain i bosim tingting bilong ol. Ol i mas skulim ol arapela long mekim gutpela pasin, 4
na ol yangpela meri bai i save gut long pasin bilong laikim tru ol man bilong ol na ol pikinini bilong ol. 5
Na
ol yangpela meri bai i bosim gut tingting bilong ol yet, na ol bai i stap klin tru long ai bilong God. Na ol bai i save long pasin bilong lukautim gut haus bilong ol, na long mekim gutpela pasin long ol man na ol pikinini bilong ol, na long aninit long ol man bilong ol. Na sapos ol i mekim ol dispela pasin, orait ol man bai i no inap tok nogut long tok bilong God.
Taitus i mas mekim ol gutpela pasin ol yangpela man i ken bihainim
6
Olsem tasol yu mas kirapim ol man i yangpela liklik, na ol tu i ken bosim gut pasin bilong ol. 7
Long
olgeta samting yu save mekim, yu yet yu mas mekim ol gutpela pasin tasol, bai ol man i ken lukim pasin bilong yu na bihainim. Long wok bilong yu long skulim ol manmeri, yu no ken giamanim ol, na yu no ken tok pilai na hambak nabaut. Nogat. Oltaim yu mas tingting gut long pasin tru tasol na autim tok i stret. 8
Sapos
yu mekim stretpela tok tasol, orait ol man bai i no inap painim rong long en. Na ol birua bai i no inap mekim tok nogut long yumi. Nogat. Ol bai i sem long tingting nogut bilong ol.
Ol wokboi i mas bihainim gut tok bilong ol bosman
9
Yu
mas tokim ol wokboi olsem, ol i mas i stap aninit long ol bosman bilong ol, na ol i mas mekim olkain gutpela wok ol bosman bai i laikim. Ol i no ken bekim tok nogut long ol bosman bilong ol, 10
na
ol i no ken stilim ol samting bilong ol bosman. Nogat. Ol i mas bihainim gut tok bilong ol bosman, bai ol bosman i ken amamas tru long pasin bilong ol. Olsem na long olgeta samting ol i mekim, ol wokboi bai i kirapim ol man long givim biknem long dispela tok yumi save autim, em tok tru bilong God, em Man bilong kisim bek yumi.
Yumi mas bihainim pasin bilong God na wetim De bilong Krais
11
Yumi
save, marimari bilong God em i kamap ples klia pinis, na em inap long kisim bek olgeta manmeri. 12
Dispela
marimari bilong God em i save skulim yumi long lusim pasin bilong givim baksait long God na long lusim olgeta laik nogut bilong dispela graun, na em i skulim yumi long tingting gut na wokabaut stret. Tru, yumi stap namel long ol manmeri bilong dispela graun, tasol marimari bilong God i skulim yumi long bihainim pasin bilong God 13
na
bilip strong na wetim dispela gutpela samting yumi bai amamas tru long lukim. Yumi wetim Jisas Krais, em strongpela God na Man bilong kisim bek yumi, na em bai i kamap ples klia wantaim gutpela bilas na bikpela lait na strong bilong God. 14
Krais
i lusim pinis laip bilong em yet, bilong kisim bek yumi na lusim olgeta sin bilong yumi, bai yumi stap klin tru na yumi stap lain manmeri bilong em yet, na yumi wok strong long mekim olgeta kain gutpela pasin.
15
Oltaim
yu mas givim dispela tok long ol manmeri. Yu mas kirapim ol long bihainim dispela tok, na yu mas givim strongpela tok long ol manmeri bilong sakim tok, bilong stretim pasin bilong ol. Yu no ken larim ol man i rabisim tok bilong yu.


text:
Sapta 22
Ol ofa i bilong God yet
1 Bikpela i tokim Moses olsem, 2 “Tokim Aron wantaim ol pikinini man bilong en olsem. Tingim gut, ol ofa bilong ol manmeri bilong Israel i samting bilong mi yet. Olsem na yupela i mas lukautim gut ol dispela ofa. Sapos nogat, bai yupela i daunim biknem bilong mi. Mi Bikpela na mi tok. 3 Sapos wanpela man long lain bilong yupela pris em i kamap doti long ai bilong mi, orait i tambu long em i go klostu long ol ofa ol Israel i givim long mi. Sapos em i go klostu, bai mi rausim em na em i no ken mekim wok pris moa. Yupela i mas bihainim dispela lo oltaim oltaim. Mi Bikpela, mi tok pinis.
4-5 “Sapos wanpela man bilong lain bilong yupela pris i gat strongpela sua i gat susu i kamap long skin, orait em i kamap doti long ai bilong mi na em i no ken kaikai ol ofa bilong mi i go inap long taim em i orait gen. Na tu em i no ken kaikai ol ofa sapos em i kamap doti long kain pasin olsem, em i holim wanpela samting i bin pas long bodi bilong man i dai pinis, o sapos wara i bin kamap long kok bilong en, o em i putim han long wanpela abus i no klin, o em i pas long wanpela man i stap doti long ai bilong mi. 6 Wanem pris i kamap doti olsem, em bai i stap doti inap san i go daun. Na em i mas waswas gut pastaim na bai em i ken kaikai mit bilong ol ofa ol i givim long mi. Sapos em i no waswas, em i no inap kaikai. 7 San i go daun pinis, orait em i kamap klin, na em i ken kaikai long ol ofa bilong mi Bikpela, long wanem, dispela i kaikai bilong yupela pris. 8 Em i no ken kaikai mit bilong animal i bin dai nating, na animal wel abus i bin kilim i dai. Sapos em i kaikai, bai em i kamap doti long ai bilong mi. Mi Bikpela, mi tok olsem. 9 Yupela pris i mas bihainim olgeta lo mi bin givim yupela. Sapos yupela i sakim tok bilong mi, bai yupela i mekim rong na i gat asua na bai mi kilim yupela i dai. Mi Bikpela, mi save makim yupela pris bilong mi yet na mi tok olsem.
10 “Man o meri bilong famili na lain bilong yupela pris, em tasol i ken kaikai long ol ofa ol manmeri i givim mi. I no gat narapela man i ken kaikai. Man i stap sotpela taim wantaim pris, o wokman bilong en, ol tu i no ken kaikai. I tambu tru. 11 Tasol ol wokboi o wokmeri nating wanpela pris i bin baim, na ol i stap wantaim em, na ol pikinini bilong ol, mama i karim long haus bilong dispela pris, em ol i ken kaikai olkain kaikai pris i save kisim. 12 Sapos pikinini meri bilong wanpela pris em i maritim man i no pris, orait dispela meri i no ken kaikai ol ofa bilong mi. 13 Tasol sapos man bilong dispela meri i dai pinis na meri i stap nating, o sapos man bilong en i bin rausim em na em i stap nating, na i no gat pikinini, na sapos meri i go bek long haus bilong papa bilong en, orait em i ken kaikai ol kaikai bilong pris, papa bilong en i kisim. Tasol man o meri i no lain bilong pris i no ken kaikai. I tambu.
14 “Sapos wanpela man i no bilong lain bilong yupela pris, na em i no tingting gut na em i kaikai hap bilong ol ofa bilong mi, orait em i mas bekim dispela kaikai long pris. Sapos em i bin kisim 5-pela hap kaikai, orait em i mas bekim 6-pela. 15 Tasol ol pris i mas was gut bai ol manmeri nating i no ken kaikai ol dispela ofa bilong mi. 16 Sapos yupela pris i larim wanpela man nating i kaikai, bai dispela man i gat asua na em i mas bekim ol kaikai long pris. Long wanem, mi Bikpela mi save makim ol dispela ofa i bilong mi yet na i tambu.”
17 Na Bikpela i tokim Moses olsem, 18 “Yu givim dispela tok long Aron na ol pikinini man bilong en na long olgeta manmeri bilong Israel. Sapos wanpela man bilong yupela Israel o wanpela man bilong narapela kantri i save stap wantaim yupela, em i bringim abus bilong ofa bilong paia i kukim olgeta, bilong inapim wanpela promis em i bin mekim long mi, o long laik bilong em yet tasol, 19 orait em i mas ofaim wanpela bulmakau man o sipsip man o meme man. Tasol yupela i no ken ofaim abus i gat sua samting i bagarapim skin bilong en. Sapos yupela i mekim ofa olsem, bai mi no laikim. 20 Harim Lo 17.1 gut. Sapos yupela i ofaim wanpela animal skin bilong en i nogut liklik, bai mi no laikim. 21 Taim wanpela man i givim ofa bilong kamap wanbel wantaim mi Bikpela, maski em i ofa bilong inapim promis em i bin mekim long mi, o em i ofaim long laik bilong em yet tasol, orait em i mas kisim gutpela bulmakau o sipsip, i no gat sua samting i bagarapim skin bilong en. Sapos em i mekim olsem, bai mi laikim ofa bilong en. 22 Yupela i no ken ofaim animal i aipas o lek nogut o bodi i bagarap o i gat strongpela sua o grile o kaskas. Yupela i no ken mekim ofa long kain abus olsem long alta bilong mi. 23 Sapos yupela i mekim wanpela ofa long laik bilong yupela yet, orait yupela i ken kisim wanpela animal lekhan bilong en i sotpela o i krungut. Tasol yupela i no ken ofaim dispela kain abus bilong inapim wanpela promis yupela i bin mekim long mi. Em i tambu. 24 Sapos bol bilong animal i bagarap, o ol i bin katim o brukim o ol i bin rausim bol bilong en, yupela i no ken ofaim dispela abus long mi. Yupela i no ken bagarapim ol animal long dispela kain pasin long kantri bilong yupela. Em i tambu. 25 Na yupela i no ken kisim dispela kain animal long han bilong man bilong arapela kantri, na mekim ofa. Ol animal olsem i no gutpela long ai bilong mi. Na bai mi no laikim kain ofa olsem. Nogat tru.”
26 Bikpela i tokim Moses olsem, 27 “Taim bulmakau na sipsip na meme i karim pikinini, orait pikinini i mas i stap wantaim mama inap 7-pela de pastaim. Na bihain long dispela, yupela i ken kisim i go long alta na mekim ofa, na bai mi laikim ofa bilong yupela. 28 Tasol yupela i no ken kilim i dai bulmakau meri o sipsip meri o meme meri wantaim pikinini bilong en long wanpela de tasol, na kisim mama wantaim pikinini na mekim ofa. Dispela i tambu. 29 Sapos yupela i mekim wanpela ofa bilong tenkyu long mi Bikpela, orait yupela i mas bihainim lo bilong ofa, na bai mi laikim ofa bilong yupela. 30 Long de yupela i ofaim tasol, yupela i mas kaikai mit bilong ofa. Yupela i no ken larim i stap inap long moningtaim long de bihain. Dispela i tambu tru. Mi Bikpela, mi tok pinis.
31 “Harim. Yupela i mas bihainim gut olgeta lo bilong mi, Bikpela. 32 Yupela Kis 6.7, Wkp 11.45, Nam 15.41 i no ken daunim biknem bilong mi. Yupela olgeta manmeri bilong Israel i mas i stap aninit long mi, long wanem, mi gutpela na stretpela olgeta. Mi yet mi Bikpela, na mi save mekim yupela i kamap ol gutpela na stretpela manmeri bilong mi. 33 Mi laik i stap God bilong yupela, olsem na bipo mi bin kisim yupela long Isip na bringim yupela i kam. Mi Bikpela, mi bin mekim olsem.”


text:
Sapta 19
Ol taun bilong hait
1
Na
Moses i tok moa olsem, “God, Bikpela bilong yumi, bai i bagarapim olgeta pipel bilong dispela kantri em i laik givim long yupela, na bai yupela i kisim olgeta taun na haus bilong ol. Taim yupela i sindaun gut, 2-3
orait yupela brukim dispela kantri long tripela distrik. Na long ol 3-pela distrik wan wan yupela i mas makim wanpela taun i stap long gutpela ples bai man i no ken hatwok long i go long en. Olsem na man i kilim i dai wanpela man, em i ken i go kamap long dispela taun na hait i stap. 4
Sapos wanpela man i kilim nating wanpela wantok bilong em yet, na tupela i no bin birua pastaim, orait em i mas ran i go long wanpela bilong dispela tripela taun na em i ken i stap gut. 5
I olsem. Sapos tupela man i go long bus bilong katim diwai, na wanpela man i wok long katim diwai na tamiok i lus na i kilim i dai poroman bilong en, orait em i ken ran i go long wanpela bilong ol dispela taun na bai em i stap gut. 6
Sapos wanpela taun tasol i stap, em bai i no gutpela tumas. Nogut dispela taun i stap longwe tumas na man bilong bekim bek dai bilong wanblut bilong en i belhat nogut tru na i holimpas na kilim nating dispela man. Tasol tarangu, dispela man i no gat rong. Em i no gat tingting bilong birua long poroman bilong en na em i kilim em i dai. Nogat. Tamiok tasol i bin lus na kilim em. 7
Long dispela as tasol na mi tok long yupela i mas makim tripela taun.
8 “Bihain Bikpela bai i skruim mak bilong graun bilong yupela i go bikpela, olsem em i bin promis long ol tumbuna bilong yupela, na em bai i givim yupela olgeta graun em i bin promis long ol. 9 Orait long dispela taim yupela i mas makim tripela taun moa. Sapos yupela i mekim olgeta samting nau mi tokim yupela, na sapos yupela i laikim tru God, Bikpela bilong yumi, na bihainim tok bilong en oltaim, orait em bai i givim yupela olgeta dispela graun. 10 Yupela i mas makim tripela moa taun bilong hait, na taim yupela i stap long dispela graun Bikpela i laik givim long yupela bai yupela i no gat asua long kilim i dai man i no gat rong.
11 “Tasol sapos wanpela man i no laik tru long wantok bilong en na em i hait i stap na paitim em nogut na kilim em i dai, na bihain em i ran i go long wanpela bilong ol dispela taun bilong hait, 12 orait ol hetman bilong taun bilong em yet i mas askim ol hetman bilong taun bilong hait long salim em i kam bek long as ples. Orait bai ol i givim em long han bilong man bilong bekim bek dai bilong wanblut bilong en, na bai em i ken kilim em i dai. 13 Yupela i no ken marimari long em. Nogat tru. Asua bilong kilim i dai man i no gat rong i stap long Israel, na long dispela pasin yupela i mas rausim asua. Olsem na bai yupela i ken i stap gut.”
Mak bilong bipo yet i stap long graun bilong ol
14
Na
Moses i tok moa olsem, “Yupela i no ken surikim mak bilong graun bilong wantok bilong yupela i go bek, long wanem, ol i bin makim longtaim bipo long dispela graun Bikpela nau i laik givim long yupela.”
Long kot man i tok em i lukim wantok i mekim rong
15
Na
Moses i tok moa olsem, “Sapos wanpela man tasol i tok em i lukim narapela man i mekim rong na i autim dispela long kot, orait man bilong harim kot i no ken harim tok bilong dispela man. Namba bilong ol man i tok ol i bin lukim i mas olsem tupela o tripela, na bai ol i inap kotim em.
16
“Sapos wanpela man i traim long bagarapim narapela man na i tok giaman long em i brukim lo, 17
orait tupela man wantaim i mas i go long dispela wanpela ples bilong lotu, bai ol pris na ol jas i holim wok long dispela taim i ken skelim tok bilong tupela long ai bilong Bikpela. 18
Ol jas i mas skelim gut dispela tok na sapos ol i painimaut olsem, man i kotim wantok bilong en, em i giaman na i sutim tok nating long em, 19
orait dispela man yet i mas kisim pe nogut ol i bin makim long man ol i kotim. Olsem tasol bai yupela i rausim dispela kain pasin nogut namel long yupela. 20
Na olgeta manmeri bai i harim nius bilong dispela samting, na bai ol i pret na lukaut gut bai wanpela man i no mekim gen kain pasin olsem. 21
Yupela
i no ken marimari long man i giaman. Sapos em i laik wantok i dai, orait em yet i mas i dai. Na sapos em i laikim ai o tit o han o lek samting bilong wantok i mas bagarap, orait ol i mas bekim wankain pasin long em yet.”


text:
Ti
Ti i samting ol i drink. Ol i kisim ti long Camellia sinensis planim.
Wok bilong ol kantri[senisim | edit source]
Long 2003, ol kantri bilong wol i bin mekim 3.21 millon ton long olgeta yia.[1] Long 2008, ol kantri bilong wol i bin mekim moa long 4.73 million ton bilong ti.[1] Saina, India, Kenya, Sri Lanka, na Teki i mekim bikpela tumas ti long wol.
Dispela lista soim hamas ti (long ton) ol kantri i mekim. Save i kamap bilong Food and Agriculture Organization (FAO) of the United Nations long Janueri 2010.[1]
Ol referens[senisim | edit source]
(Dispela pes Ti em i liklik tumas. Yu inap raitim moa sapos yu laik halivim Wikipedia. Hau?)


text:
Sapta 33
Moses i askim God long mekim gut long olgeta lain bilong Israel
1
Klostu long taim Moses, dispela man bilong autim tok bilong God, i laik i dai, em i askim God long mekim gut long ol Israel. 2
Em i tok olsem, “Bikpela i stap long maunten Sainai na i kam. Em i kamap olsem san antap long kantri Idom na lait bilong en i stap long maunten Paran na i lait i go long ol manmeri bilong en. Planti tausen bilong ol ensel i bin i stap wantaim em, na long han sut bilong en paia i lait bikpela. 3
God i laikim tru ol manmeri bilong en, na em i save was gut long ol. Olsem na yumi mas brukim skru na daunim het long em, na yumi mas bihainim ol lo bilong en. 4
Mi Moses, mi bin givim yupela ol dispela lo bilong God na yumi mas bihainim. Dispela lo i namba wan samting bilong kantri bilong yumi. 5
Olgeta lain manmeri bilong Bikpela na ol hetman bilong ol i bin bung wantaim, na long dispela taim Bikpela i bin kamap king bilong ol.”*
6 “Lain Ruben i liklik lain, tasol dispela lain i no ken pinis olgeta.”
7 Na em i tingting long lain Juda na em i tok olsem, “Bikpela, yu harim ol Juda i singaut long yu long helpim ol. Yu ken bringim ol i kam bung wantaim ol arapela lain gen. Na yu ken helpim ol long taim ol i wok long pait long ol birua bilong ol.”
8
Na
em i tingting long lain Livai na i tok olsem, “Bikpela, yu bin givim ol Livai, em ol gutpela wokman bilong yu, dispela tupela ston bilong soim laik bilong yu long mipela. Yu bin traim ol long ples Masa na long wara Meriba na yu lukim pasin bilong ol i stretpela. 9
Ol i strong long bihainim tok bilong yu na kontrak bilong yu. Na ol i no bihainim laik bilong ol papamama na ol brata na ol pikinini bilong ol yet olsem ol i bihainim laik bilong yu. 10
Na bai ol i lainim ol Israel long bihainim lo bilong yu. Na bai ol i mekim ol ofa long alta bilong yu. 11
Bikpela, yu ken helpim lain Livai i kamap strong na yu ken amamas long wok ol i save mekim. Na yu ken krungutim olgeta birua bilong ol, bai ol i no inap kirap gen.”
12 Na em i tingting long lain Benjamin na i tok, “Bikpela i save laikim tumas lain Benjamin na i save banisim ol gut long olgeta de. Na oltaim em i save stap klostu tru wantaim ol.”
13 Na em i tingting long lain Josep na i tok olsem, “Bikpela i ken givim planti ren long lain Josep, na mekim planti wara i kamap long graun bilong ol. 14 Na bai Bikpela i ken mekim gut long gaden bilong ol na san i ken helpim olgeta kain kaikai i mau gut long taim bilong en. 15 Na olgeta maunten bilong bipo yet i ken kamap gutpela ples bilong wokim gaden, na gutpela gutpela kaikai i ken pulap long ol dispela gaden. 16 Gutpela kaikai samting bai i pulap long olgeta graun bilong ol lain bilong Josep. Bikpela i bin i stap long liklik diwai i paia na i bin tok long mi, Moses, na em i ken mekim gut tru long ol dispela lain. Long wanem, Josep i bin i stap hetman bilong ol brata bilong en. 17 Lain Josep i strong moa olsem wel bulmakau i gat kom. Ol planti manmeri bilong lain Manase i olsem wanpela kom bilong bulmakau. Na ol planti tausen manmeri bilong lain Efraim i olsem narapela kom bilong en. Long dispela tupela kom em i sutim ol arapela lain pipel, na subim ol i go nabaut inap long arere bilong graun.”
18 Na em i tingting long lain Sebulun na Isakar na i tok, “Lain Sebulun, wok bisnis yupela i save mekim wantaim ol arapela kantri i ken kamap gutpela. Na wok bisnis bilong Isakar long as ples, em tu i ken kamap gutpela. 19 Tupela lain bai i singautim ol arapela lain i kam long maunten bilong tupela, na ol i mekim stretpela ofa. Na bai ol i mekim wok bisnis long ol samting ol i kisim long solwara, na long wesan. Na long dispela bisnis bai ol i kisim planti mani.”
20
Na em i tingting long lain Gat na i tok, “God i bin mekim graun bilong lain Gat i kamap bikpela, olsem na yupela olgeta i mas litimapim nem bilong en. Lain Gat i olsem laion i wet i stap bilong kilim abus na rausim han o skin long het bilong en. 21
Taim ol hetman bilong Israel i bung bilong tilim graun, lain Gat i makim wanpela gutpela hap graun bilong ol yet i kisim. Dispela namba wan hap graun lain Gat i kisim, em inap ol hetman tasol i ken kisim. Na ol i bihainim stret tok na lo bilong Bikpela.Ӡ
22 Na em i tingting long lain Dan na i tok, “Lain Dan i olsem yangpela laion, em i lusim kantri Basan na i kalap kalap i kam.”
23 Na em i tingting long lain Naptali na i tok, “Bikpela i givim planti gutpela samting long lain Naptali. Raunwara Galili i stap long graun bilong ol, tasol mak bilong graun i abrusim wara na i go daun liklik long hap saut.”
24 Na em i tingting long lain Aser na i tok, “Bikpela i ken mekim gut long lain Aser moa yet na ol arapela lain i no inap wantaim ol. Na ol arapela lain Israel i ken laikim ol tumas. Na ol diwai oliv bai i pulap long graun bilong ol na bai ol i kisim planti wel moa. 25 Na banis bilong ol taun bilong ol i ken i gat strongpela dua ain. Na oltaim ol i ken i stap gut na i no gat pret.”
26 Na Moses i tok olsem, “Yupela ol Israel, i no gat wanpela god i wankain olsem God bilong yumi. Em i gat bikpela strong na i stap insait long bikpela lait na i wokabaut i kam antap long ol klaut bilong helpim yumi. 27 God Bilong I Stap Oltaim Oltaim, em i ples hait bilong yumi. Oltaim em i holim yumi long han bilong en na i no save lusim yumi. Taim yupela i go kisim graun bilong yupela, em bai i rausim ol birua i go, na i tokim yupela long kilim olgeta i dai. 28 Olsem na ol lain bilong Jekop bai i sindaun gut na ol birua i no kam pait wantaim ol. Long dispela hap, wara bilong nait i save kam daun na wasim graun na ol i gat planti kaikai na wain. 29 Ol Israel, yupela i mas amamas tru. Bikpela i no bin helpim wanpela lain manmeri olsem em i bin helpim yupela na kisim bek yupela. Bikpela yet i stap olsem hap plang bilong pait na olsem bainat bilong yupela. Em i save banisim yupela long taim bilong pait na mekim yupela i win. Ol birua bilong yupela bai i kam na krai long yupela i marimari long ol. Tasol yupela bai i krungutim ol na daunim ol.”


text:
Sapta 22
Jon i lukim wara bilong laip na diwai bilong laip
1
Orait
dispela ensel i soim mi wanpela bikpela wara, em wara bilong givim laip, na em i lait tumas olsem glas. Dispela wara i kamap long sia king bilong God wantaim Pikinini Sipsip, na i ran i go 2
namel
tru long bikpela rot bilong taun. Long arere bilong wara, long hap i kam na long hap i go, diwai bilong givim laip i stap. Dispela diwai i save karim kaikai 12-pela taim long olgeta yia. Em i karim kaikai long olgeta mun. Na ol lip bilong diwai ol i bilong mekim orait ol manmeri bilong olgeta lain man. 3
Na
olgeta samting God i no laik tru long en na God i laik rausim, dispela ol samting bai i no i stap moa.
Sia king bilong God na Pikinini Sipsip em bai i stap long dispela taun. Na ol wokman bilong God bai i lotu long em, 4
na
ol bai i lukim pes bilong em. Na em bai i raitim nem bilong en long pes bilong ol. 5
Tudak
bai i no kamap moa, na lait bilong ol lam na lait bilong san bai i no gat wok moa. Nogat. God, Bikpela bai i givim lait long ol manmeri. Na ol bai i stap king oltaim oltaim.
Jisas bai i kam kwiktaim
6
Dispela
ensel i tokim mi olsem, “Dispela tok em i tru olgeta, inap olgeta man i ken bilip tru long em. God, Bikpela, em i save kirapim spirit bilong ol profet bilong autim tok bilong en, em i bin salim ensel bilong en i kam bilong soim olgeta wokman bilong en long olgeta samting i mas kamap kwiktaim. 7
Na
harim. Jisas i tok, ‘Bai mi kam long yupela kwiktaim.’ ”
Ol manmeri i bihainim ol dispela tok profet i stap long dispela buk, ol i ken amamas.
8
Mi
Jon, mi harim ol dispela tok na mi lukim ol dispela samting. Mi harim pinis na lukim pinis, orait mi brukim skru klostu long lek bilong ensel i bin soim ol dispela samting long mi, na mi laik lotu long em. 9
Tasol em i tokim mi, “Yu no ken mekim olsem! Mi tu mi wanwok bilong yu wantaim ol brata bilong yu, em ol profet. Na mi wanwok bilong olgeta man i save bihainim tok bilong dispela buk. Yu mas lotu long God wanpela tasol.” 10
Na
em i tokim mi moa olsem, “Dispela tok profet i stap long dispela buk, em yu no ken pasim. Nogat. Taim bilong God i laik mekim ol dispela samting, em i kam klostu pinis. 11
Olsem
na ol manmeri i save mekim ol pasin nogut, ol i ken go het na mekim ol pasin nogut. Na ol manmeri i save mekim ol pasin i doti, ol i ken go het na mekim ol pasin i doti. Na ol manmeri i save mekim ol stretpela pasin, ol i ken go het na mekim stretpela pasin. Na ol manmeri God i makim bilong em yet na ol i stap holi, ol i ken go het na mekim ol pasin i holi.” 12
Jisas
i tok olsem, “Harim. Bai mi kam kwiktaim. Na bai mi bringim pe bilong givim long olgeta man. Bai mi bekim pe long olgeta man wan wan, inap long pasin ol i bin mekim. 13
Mi
tasol mi stap paslain tru na mi stap las tru. Mi stap namba wan tru na mi stap bihain tru. Mi as bilong olgeta samting, na mi save pinisim olgeta wok mi mekim.
14
“Ol
manmeri i bin wasim klos bilong ol, ol i ken amamas. Ol inap long kisim kaikai long diwai bilong givim laip. Na ol inap i go insait long ol dua bilong taun. 15
Ol
man bilong mekim ol rabis pasin nogut tru na ol man i save wokim posin na yusim ol arapela kain pawa na ol man i mekim pasin pamuk na ol man i kilim ol man i dai na ol man i lotu long ol giaman god na olgeta man i save laikim pasin giaman na bihainim, dispela olgeta man bai i stap ausait long taun bilong God. 16
Mi
Jisas, mi bin salim ensel bilong mi i kam long yupela, na em i autim dispela tok long yupela ol manmeri bilong ol sios. Mi tasol mi dispela Kru i kamap long ol lain tumbuna bilong King Devit, na mi Pikinini Bilong Devit. Na mi dispela sta i save lait tumas long moningtaim tru.”
17
Holi
Spirit wantaim meri bilong Pikinini Sipsip tupela i tok, “Yu kam.” Na olgeta man i harim dispela tok, ol tu i mas tok, “Yu kam.” Na wanem man nek bilong en i drai, em i mas kam. Man i laik dring, em i mas kam na kisim wara bilong givim laip, em i olsem presen bilong God.
Jon i givim strongpela tok long ol manmeri i harim tok bilong dispela buk
18
Mi
givim strongpela tok long olgeta man i harim dispela tok profet i stap long dispela buk. Sapos wanpela man i skruim narapela tok long dispela tok, orait ol dispela samting nogut tru God i tok long en long dispela buk, em God bai i skruim long ol samting i mas kamap long dispela man. 19
Na
sapos wanpela man i rausim sampela bilong ol dispela tok profet i stap long dispela buk, orait God bai i rausim ol gutpela samting long em. Em bai i no inap kisim kaikai long diwai bilong givim laip, na em bai i no inap i stap long dispela taun bilong God, dispela buk i tok long en.
20
Dispela
man i autim tok long dispela olgeta samting, nau em i tok, “Tru tumas, bai mi kam kwiktaim.”
I tru. Bikpela Jisas, yu kam.
21
Marimari
bilong Bikpela Jisas em i ken i stap wantaim olgeta manmeri.


text:
Sapta 34
God i kotim ol lida bilong Israel
1
Bikpela i tokim mi olsem, 2
“Man bilong graun, yu mas kotim ol lida bilong Israel na tok olsem, ‘Yupela ol lida bilong Israel, harim. Mi God, Bikpela, mi gat tok long yupela. Yupela bai i bagarap. Ol Israel i olsem ol lain sipsip na yupela i olsem ol wasman bilong ol. Tasol yupela i save lukautim yupela yet, na yupela i no save lukautim ol sipsip. 3
Yupela i save pasim laplap ol i bin wokim long gras bilong sipsip, na yupela i save kilim ol gutpela patpela sipsip na kaikai. Tasol yupela i no save lukautim ol sipsip. 4
Yupela i no save helpim ol sipsip i no gat strong. Na yupela i no save mekim orait ol sipsip i gat sik na yupela i no save pasim sua bilong ol sipsip i bin kisim bagarap. Na yupela i no save go painim ol sipsip i lus na kisim bek ol. Long strong bilong yupela, yupela i save mekim nogut tasol long ol. 5
I
olsem ol sipsip i no gat wasman na ol i ranawe nabaut. Na ol wel abus i kilim ol na kaikai. 6
Ol sipsip bilong mi i wok long raun long ol ples maunten. Na ol i go nabaut pinis long olgeta hap graun. Na i no gat man bilong painim ol. Nogat tru.
7 “ ‘Olsem na yupela ol wasman, yupela i mas harim dispela tok bilong mi, Bikpela. 8 Mi God, Bikpela, mi save stap oltaim, na mi tok tru tumas, ol sipsip bilong mi i no gat wasman. Olsem na ol wel animal i bin kilim i dai ol dispela sipsip na kaikai. Na ol wasman mi bin makim bilong lukautim ol sipsip bilong mi, ol i no painim ol sipsip i lus. Ol i lukautim ol yet tasol na ol i no was long ol sipsip. 9 Olsem na yupela ol wasman, yupela harim tok bilong mi. 10 Mi God, Bikpela, mi tok, mi birua long yupela. Na bai mi kisim bek ol sipsip bilong mi long han bilong yupela na bai yupela i no moa i stap wasman bilong ol. Bai mi pinisim dispela pasin bilong yupela wasman i save lukautim yupela yet. Bai mi kisim bek ol sipsip bilong mi na bai yupela i no gat sipsip bilong kaikai.’ ”
Bikpela yet i gutpela wasman bilong sipsip
11
“Mi God, Bikpela, mi tok olsem, bai mi yet mi painim ol sipsip bilong mi na kisim bek ol na lukautim ol gut. 12
Bai
mi mekim olsem wasman bilong sipsip i save painim ol sipsip bilong en i go nabaut. Ol sipsip bilong mi i bin go nabaut long dispela taim nogut i gat bikpela klaut na tudak. Tasol bai mi go painim ol na kisim bek ol long olgeta hap ol i bin go long en. 13
Bai
mi kisim bek ol long ol arapela kantri na bringim ol i kam long kantri Israel, em graun bilong ol yet. Na bai ol i ken i stap gut oltaim long ol maunten na klostu long ol wara. 14
Na
bai ol i stap long ol maunten bilong Israel na kaikai gutpela gras. 15
Na bai mi yet mi kamap wasman bilong ol sipsip bilong mi. Na bai mi bringim ol long gutpela ples bilong kisim malolo. Dispela em i tok bilong mi God, Bikpela. 16
Sapos
sampela sipsip i lus, bai mi go painim ol na kisim bek ol. Na sapos sampela sipsip i go nabaut, bai mi bringim ol i kam bek. Na sapos sampela i kisim bagarap na ol i gat sua, orait bai mi pasim ol sua. Na sapos sampela i gat sik, orait bai mi mekim sik bilong ol i orait gen. Tasol bai mi bagarapim ol patpela na strongpela sipsip. Long wanem, mi save mekim stretpela pasin tasol bilong lukautim ol sipsip.
17 “Orait nau yupela ol lain sipsip bilong mi, mi God, Bikpela, mi tokim yupela olsem. Bai mi skelim pasin bilong yupela wan wan. Na bai mi tilim ol sipsip i go long hap na ol meme i go long hap. 18 Sampela bilong yupela i save kaikai planti gutpela gras na bel bilong yupela i pulap. Na yupela i save krungutim nabaut ol dispela gras i stap yet. Na taim yupela i lukim klinpela wara, yupela i save dring, na bihain yupela i save wokabaut nabaut long dispela wara bilong mekim wara i kamap doti. 19 Na ol arapela lain sipsip bilong mi i save kaikai ol dispela gras yupela i bin krungutim na dring dispela wara yupela i bin mekim doti. Dispela pasin bilong yupela i no stret.
20
“Olsem na nau mi God, Bikpela mi tok, bai mi skelim pasin bilong yupela patpela na strongpela sipsip na bilong ol sipsip i no gat strong. 21
Yupela strongpela sipsip i bin subim ol sipsip i no gat strong, na mekim ol i go arere, na yupela i bin rausim ol long lain sipsip bilong mi. 22
Tasol bai mi kisim bek ol dispela sipsip bilong mi na mi no inap larim ol samting nogut i kamap long ol moa. Na bai mi skelim pasin bilong ol sipsip bilong mi na tilim ol gutpela sipsip i go long hap na tilim ol sipsip nogut long hap. 23
Na
bai mi makim wanpela man bilong lain bilong wokman bilong mi Devit, na bai mi putim em i stap wasman bilong ol sipsip bilong mi na bai em i ken lukautim ol gut. 24
Na
mi Bikpela yet, bai mi stap God bilong ol. Na dispela man bilong lain bilong Devit bai i stap king bilong ol. Dispela em i tok bilong mi God, Bikpela. 25
Na
mi bai mekim kontrak wantaim ol, bilong ol i ken i stap gut. Na bai mi rausim olgeta wel animal i save kilim ol sipsip na ol bai i no inap i stap moa long dispela graun. Olsem na bai ol dispela ples nogut, olsem ples nating na bikbus, ol bai i kamap gutpela ples bilong ol sipsip i stap long en.
26
“Na bai mi mekim gut long ol dispela ples wantaim olgeta graun i raunim maunten bilong mi. Na long taim bilong ren bai mi mekim planti ren i kam daun long dispela graun, na bai ren i mekim graun i kamap gutpela tru. 27
Na ol diwai i save karim kaikai, bai ol i karim planti moa. Na planti kaikai bai i kamap long ol gaden. Na bai mi kisim bek ol manmeri bilong mi na bai ol i lusim ples ol birua i bin kalabusim ol long en, na bai mi bringim ol i kam bek. Na bai ol i stap gut long graun bilong ol yet. Na bai ol i save gut olsem, mi yet mi Bikpela. 28
Na ol haiden man bilong ol arapela kantri, ol bai i no inap mekim nogut long ol gen. Na bai ol wel animal i no moa kilim ol na kaikai. Bai ol manmeri i stap gut na i no gat man bai i mekim ol i pret. 29
Na bai mi mekim graun bilong ol i gat planti gris na bai planti kaikai i kamap long en. Na bai kantri bilong ol i no sot long kaikai gen. Na ol manmeri bilong ol arapela kantri bai i save, dispela kantri i gat planti kaikai, na ol i no inap tok bilas long en gen. 30
Na
ol Israel bai i save gut olsem, mi God, Bikpela, mi stap wantaim ol na ol i stap lain manmeri bilong mi. Dispela em i tok bilong mi God, Bikpela. 31
Yupela
ol manmeri bilong mi, yupela i olsem ol sipsip bilong mi na yupela i stap long graun bilong mi yet na mi save givim kaikai long yupela. Na mi stap God bilong yupela. Mi God, Bikpela mi tok pinis.”


text:
Toksave long ol raits bilong ol manmeri long olgeta hap bilong dispela giraun
Toksave long ol raits bilong ol manmeri long olgeta hap bilong dispela giraun (Tok Inglis: Universal Declaration of Human Rights) em i wanpela bikpela toktok long ol rait bilong ol manmeri long olgeta hap bilong dispela giraun. Em i stap long yia 1948.
As bilong toktok[senisim | edit source]
Long luksave olsem olgeta manmeri mas igat respek, na olgeta manmeri long dispela graun igat wankain raits long bihainim laik bilong ol, long gat lo na oda na gat gutpela sindaun.
Long ol hap nambaut taim manmeri i no luksave long raits bilong ol narapela manmeri, dispela tingting we ol manmeri mas gat fridom long toktok, gat fridom blong igat bilip, fridom long noken poret na fridom long laikim ol kainkain samting. Dispela em i bikpela samting bilong olgeta manmeri.
Long wanem em i gutpela stret, sapos man i no inap hariapim narapela long halivim em, olsem laspela samting, long i go egensim man o meri igat olgeta pawa insait long kantri na husat i save lukautim ol pipol bilong em long nogut pasin tasol, na dispela raits blong ol manmeri em lo bai lukautim na banisim.
Long wanem, em i gutpela stret long strongim pasin bilong kamapim gutpela sindaun namel long ol kantri.
Long tingting bilong ol manmeri we i memba bilong Yunaited Nesens insait long Jata, strongim gen bilop bilong ol long raits bilong manmeri, long soim respek, na long soim olsem wanwan man na wanwan merigat raits, na bai ol i strong long kamapim gutpela sindaun long ples bilong ol, na kamapim gutpela laip long laik bilong ol wanwan yet.
We wanwan memba kantri bin tok long kamapim, wantaim Yunaited Nesens, pasin bilong respektim na lukautim raits na fridom bilong manmeri.
Long dispela, olgeta manmeri mas save long raits na fridoms em i wanpela bikpela samting tru bilong wanwan manmeri.
Nau, Olsem na
Jenerol Assembli
Tokaut long dispela toksave long raits bilong manmeri long olgeta hap bilong dispela giraun. Long kamapim wanpela wei bilong olgeta manmeri na olgeta kantri, na olgeta wanwan manmeri, na olgeta samting I save mekim kamap komuniti, tingim dispela toksave, ol I mas skulim ol man meri bilong strongim, insait long wanwan kantri na tu long ol narapela kantri.
Atikel 1
Yumi olgeta mama karim umi long stap fri na wankain long wei yumi lukim i gutpela na strepela tru.
Uumi olgeta igat ting ting bilong wanem samting I rait na rong na mipela olgeta I mas mekim gutpela pasin long ol narapela long tingting bilong brata susa.
Atikel 2
Yumi manmeri igat olgeta raits na fridom i stap long dispela toksave, na noken skelim ol kainkain ol nammeri long ol samting olsem, kala bilong skin, em man o meri, tokples, lotu, politik, o ol narapela tingting, kantri o wanem hap yu kam long en, ol samting yu i gat, taim ol manmeri bon, o ol narapela samting.
Moa yet, noken mekim narapela samting long ol manmeri long as bilong wok politiks, wok jastis, o wok namel long ol kantri ilong dispela giraun o hap ol manmeri i kam long en, sapos em i free o narapela kantri i lukautim, i nogat gavman bilong ol yet o i aninit yet long pawa bilong king na kwin.
Atikel 3
Yumi olgeta igat rait long stap laip, fri na sef.
Atikel 4
Nogat manmeri mas stap na wok olsem slev. Yumi olgeta i mas stopim wok slev na wok bilong salim ol manmeri olsem slev.
Atikel 5
Nogat wanpela manmeri igat rait long givim pen nating long narapela na bagarapim nem, kros, pasin nogut o nogut wei bilong panisim manmeri.
Atikel 6
Olgeta manmeri long olgeta hap igat rait long luksave blong lo.
Atikel 7
Maski yu wanem kain man o meri, yumi olgeta igat wankain raits tasol long lo. Sapos lo ino luksave long yumi wankain, yumi gat rait long tokaut long lo.
Atikel 8
Olgeta manmeri igat rait long kot, long sanap long kot na kisim kompensesen sapos narapela manmeri o gavman i no bihainim Mama Lo bilong kantri bilong yumi.
Atikel 9
Nogat wanpela man o meri o polis igat pawa long holim yu nating o rausim yu long haus bilong yu o long rot na kalabusim yu long rumgat o rausim yu go stap long narapela ples o kantri.
Atikel 10
Ol manmeri igat rait long sanap na harim kot long ples klia, na husat i harim kot i mas stap fri long ol kainkain tingting long wokim gutpela tingting.
Atikel 11
- Olgeta wanwan manmeri we i sanap long kot, ol igat rait long tok ol i no bin rong, inap kot i ken soim rong bilong ol, na ol igat rait long behim tok bilong kot.
- Na tu, lo i noken putim nupela lo na kalbusim gen.
Atikel 12
Nogat wanpela man o meri igat rait long go insait long haus bilong narapela man o meri, o nogat rait long lukim pas bilong narapela man o meri, o holim o lukim samting bilong narapela man o meri. Na tu i nogat man o meri igat rait long bagarapim nem bilong narapela man o meri o daunim nem bilong em. Na lo mas stap long banisim dispela kain ol hevi o pasin olsem.
Atikel 13
- Yumi gat rait long wokabout na raun insait long kantri bilong yumi.
- Na tu yumi gat rait long go/kam long kantri bilong yumi na go/kam long narapela kantri.
Atikel 14
- Olgeta manmeri igat rait long painim amamas long narapela kantri taim kantri bilong ol yet i laik patim, o bagarapim, o poretim, o kilim, o kalabusim ol nating..
- Dispela rait ol no inap yusim sapos kantri bilong yu yet laik kotim na kalabusim yu sappos yu brukim la long kantri na as i no bilong politik o I no bihainim lo or paisin bilong Yunaited Nesens.
Atikel 15
- Taim mama karim yumi, yumi olgeta igat rait long gat asples o kantri bilong yumi.
- Ino gat wanpela man o meri igat rait long rausim asples o kantri blong yumi. Na yumi olgeta igat rait long senisim asples o kantri bilong yumi.
Atikel 16
- Ol Manmeri i bikpela pinis igat rait long marit, maski blek o wait, wanem lotu o wanem lotu o wamem kantri yu kam long em.
- Tupela mas marit long laik bilong tupela yet, nogat narapela man o meri inap hariapim ol long marit.
- Femili emi bikpela samting tru na komumiti wamtaim gavaman mas banisim na lukautim ol.
Atikel 17
- Yumi olgeta igat rait long baim ol samting bilong yumi olsem, haus, graun.
- I no gat wanpela man or meri igat rait long rausim nating haus o samting bilong yu.
Atikel 18
Yumi olgeta igat raits long tingting long ol kainkain samting, lotu na bilip tu. Na yumi igat rait long senisim ol dispela tingting tu, na yumi igat rait long stap olsem, olsem yu yet o wantaim narapela, na skelim tingting na bilip wantaim ol narapela.
Atikel 19
Yumi olgeta igat rait long tingting na tokaut, na narapela man o meri nogat rait long stopim yu. Na tu, yumi gat rait long putim tingting long niuspepa, radio na tv.
Atikel 20
- Yumi olgeta igat rait long bung wantaim ol narapela.
- Narapela man o meri nogat rait long pulim na stopim yu long bung wantaim ol narapela manmeri.
Atikel 21
- Yumi olgeta gat rait long stap insait long gavman, sapos yu sanap long eleksen o yu makim narapela long sanap long sait bilong yu.
- Olgeta manmeri igat rait long kisim wankain pablik sevis olsem ol narapela manmeri insait long kantri blong ol.
- Yumi olgeta gat rait long makim husat man o meri yu laik makim.
Atikel 22
Olgeta manmeri na pikinini i wanpela memba long sosaiti, igat rait long stap long gutpela laip na gutpela sindaun, igat rait long kisim halivim long kantri, na ol wanem kain halivim save kam long ol intanesenel lain tasol ol wanwan manmeri mas bihainim laik bilong ogenaisesen na riso bilong gavman.
Atikel 23
- Olgeta igat rait long wok na yumi olgeta igat rait long wok long wanem kain wok yumi laikim. Wokples mas i stap gutpela wei yumi no inap painim bagarap na yumi mas was gut long pasin nogat wok.
- Yumi olgeta, maski i kam long wanem hap, mas kisim wankain moni long wankain wok.
- Olgeta i wok igat rait long kisim pei na pei i mas inap long lukautim yu yet wantaim femili, sapos nogat yu gat rait long kisim moni long sampela narapela hap long karamapim dispela hap long karamapim dispela ol nids biong yu wantaim femeili.
- Yumi olgeta igat rait long kamapim na kamap memba long wanpela group husat sanag long raits bilong yumi ol wok manmeri – ol i save kilim ”tred union”
Atikel 24
Yumi olgeta igat rait long malolo na wok sotpela taim tasol. Na tu, yumi igat rait long kisim pei long taim bilon maolo.
Atikel 25
- Yumi olgeta igat rait long stap gut na lukautim femili bilong yumi, long halivim olsem, kaikai, klos, haus na marasin. Sapos manmeri i no gat wok, em sik, kisim bagarap long sampela hap long bodi, lapun stret, na ol narapela samting i mekim sindaun i hat. Yum igat rait long askim gavman long halivim.
- Mama na pikinini ol i bikpela samting long laip bilong yumi olgeta. Ol igat rait long painim na kisim gutpela halivim na yumi mas lukautim ol gut. Maski pikinini igat papa o pikinini bilong rot. Ol pikinini igat wankain raits na olgeta gat rait long painim na kisim gutpela halivim.
Atikel 26
- Olgeta manmeri gat rait long edukesen. Olgeta pikinini mas go long kominiti skul, skul i bikpela samting na olgeta pikinini mas go long kominiti skul fri. Olgeta manmeri i mas igat wankain rait long go long narapela kain skul o teknikel skul. Skul mas stap long lainim mipela long gutpela pasin bilong gutpela sindaun wantaim ol narapela manmeri na pasin bilong helpim na laikim ol.
- Education i mas redim yumi long strongim rispek long ol human rights na fridom. Education i mas promotim save na wok bung wantaim ol narapela kantri. Yumi noken wari olsem pasin bilong ol o lotu bilong ol i narapela long yumi. Yumi i mas skruim wok bilong Yunaited Nesens long kamapim na larim peace.
- Olgeta papa mama igat rait long painim wanem kain skul i gutpela long pikinini bilong ol.
Atikel 27
- Yumi olgeta gat rait long bihainim gutpela tumbuna pasin bilong yumi waintaim ol nupela pasin olsem, caving, potri, penting, tumbuna singsing na stori. Yumi gat rait long serim o usim gutpela samting i kam long ol save manmeri ol kolim scientist husat mekim nupela kainkain save.
- Tu yumi yet mas kisim samting long wok yu mekim kamap, narapela noken kisim nem o namba long wok bilong narapela man o long samting we em i mekim kamap.
Atikel 28
Yumi olgeta igat rait long gavmen bilong mipela long kamapim dispela kain ol lo long kantri bilong yumi. Na olgeta kantri long wol i mas igat gutpela sindaun na wok bung wantaim.
Atikel 29
- Yumi olgeta igat risponsibiliti o wok long wokim insait long komuniti long kamapim ol dispela ol raits.
- Ol raits i mas igat lo i stap long lukautim raits bilong ol narapela, raits bilong yu no inap daunim raits bilong narapela.
- No gat wanpela man o meri inap kamapim nupela lo insait long komuniti we lo i no binainim lo bilong Yunaited Nesens.
Atikel 30
No at wanpela narapela man o meri o kantri inap long usim dispela human raits lo long kamapim birua long narapela o bagarapim ol raits na fridom bilong yu.
Ol senis getim mi long websait: (United Nations High Commission for Human Rights.)


text:
Sapta 51
Ol manmeri i mas bilip long strong bilong Bikpela
1-2
Bikpela
i tok olsem, “Yupela ol lain i wok hat long bihainim laik bilong mi na mekim stretpela pasin i win, yupela harim tok bilong mi. Yupela i mas tingting i go bek long Abraham na Sara, em tumbuna papa na tumbuna mama bilong yupela. Tupela i olsem ston mi bin katim na kisim yupela long en. Taim mi bin singautim Abraham, em i no gat pikinini, tasol mi bin mekim gut long tupela na tupela i gat pikinini, na ol lain pikinini bilong tupela i kamap bikpela lain manmeri tru.
3 “Mi Bikpela, mi sori tru long Jerusalem, dispela taun nau i bagarap i stap, na bai mi mekim olgeta hevi bilong en i pinis. Nau em i stap olsem ples wesan nating, tasol bai mi mekim planti gutpela samting i kamap long en, na em bai i luk nais tru olsem dispela gaden mi bin wokim long Iden. Na em bai i kamap ples bilong bikpela amamas, na oltaim ol manmeri bilong en bai i singim ol song bilong tenkyu long mi.
4
“Yupela ol manmeri bilong mi, harim tok bilong mi. Mi bai skulim olgeta lain manmeri long pasin bilong gutpela sindaun, na stretpela pasin bilong mi bai i stap olsem lait bilong olgeta kantri. 5
Taim bilong mi long helpim ol na kisim bek ol, em i kamap klostu pinis. Long strong bilong mi yet bai mi lukautim olgeta kantri. Ol manmeri bilong ol longwe ples bai i bilip long strong bilong mi, na i wet long mi long helpim ol. 6
Yupela
lukluk i go antap long skai, na lukluk i go daun tu long graun. Dispela skai bai i pinis olgeta olsem smok, na graun bai i bagarap olsem laplap. Na olgeta manmeri bai i dai nabaut olsem ol lang. Tasol pasin bilong mi long helpim na kisim bek ol manmeri, em bai i stap oltaim na i no ken pinis.
7 “Yupela ol lain i save gut long stretpela pasin na i holim strong ol lo bilong mi, yupela i no ken pret long ol man i tok nogut na rabisim yupela. 8 Ol dispela lain bai i bagarap olsem laplap ol binatang i kaikaim na pinisim olgeta. Tasol pasin bilong mi long helpim na kisim bek ol manmeri bai i no inap pinis. Nogat. Em bai i stap oltaim oltaim.”
9
Bikpela, yu kirap. Yu kirap na kam wantaim bikpela strong bilong yu na helpim mipela, olsem bipo yu bin mekim. Yu tasol yu bin sutim Rahap, dispela traipela snek masalai bilong solwara, na yu bin katim em long ol liklik hap. 10
Na yu tasol yu bin mekim solwara i drai na rot i kamap, bilong ol manmeri yu bin kisim bek i ken wokabaut long en. 11
Helpim
ol dispela lain yu kisim bek pinis, na bai ol i amamas na kam bek long Jerusalem, na bai ol i singim song na bikmaus i kam long rot. Na bai ol i gat gutpela sindaun tru na ol i amamas moa yet, na dispela amamas bilong ol bai i no inap pinis. Na pen na bel hevi bai i no inap i stap wantaim ol moa.
12 Bikpela i tokim ol manmeri bilong en olsem, “Mi yet mi save strongim bel bilong yupela na mekim olgeta hevi bilong yupela i pinis. Olsem na bilong wanem yupela i save pret long ol arapela man? Ol i no gat strong. Olgeta man bai i dai na pinis hariap olsem gras. 13 Ating yupela i lusim tingting pinis long mi, Bikpela. Mi tasol mi bin wokim yupela. Mi bin putim skai i stap long ples bilong en, na mi bin wokim na strongim as bilong graun. Bilong wanem yupela i save pret oltaim long ol dispela man nogut i laik daunim yupela na bagarapim yupela? Ol dispela man i no inap mekim wanpela samting long yupela. Belhat bilong ol bai i pinis nating. 14 Ol lain i stap kalabus, ol bai i no inap i dai long kalabus. Nogat. Bai ol i pinis long kalabus hariap, na bai ol i kamap fri. Na bai ol i gat planti samting bilong kaikai.
15 “Mi God, Bikpela bilong yupela, mi save kirapim solwara, na biksi i kamap na i mekim bikpela nois. Nem bilong mi i olsem, Bikpela I Gat Olgeta Strong. 16 Mi bin givim yupela ol tok bilong mi, bai maus bilong yupela inap autim stret ol dispela tok. Na mi bin haitim yupela gut long han bilong mi. Mi Bikpela, mi bin putim skai na graun i stap long ples bilong ol, mi tokim yupela ol manmeri bilong Jerusalem olsem, yupela i lain manmeri bilong mi stret.”
Bikpela i no belhat moa long Jerusalem
17
Jerusalem,
yu kirap. Yu kirap na sanap strong gen. Belhat bilong Bikpela i olsem wanpela kap wain em i bin givim yu, na em i mekim yu i dring na pinisim olgeta. Na yu bin spak nogut tru na longlong nabaut. 18
Na i no gat wanpela bilong ol pikinini man bilong yu i stap, bilong holim han bilong yu na mekim yu i wokabaut stret. 19
Yu bin karim bikpela hevi nogut tru, na husat inap sori long yu na mekim bel bilong yu i stap gutpela gen? Ol birua i bin kam na brukim na bagarapim yu. Na ol i kilim tu planti manmeri bilong yu long bainat. Na taim bilong bikpela hangre i bin kamap long yu. Bai mi mekim wanem samting bilong helpim yu na pinisim bel hevi bilong yu?
20 Ol manmeri bilong yu i no gat strong na ai bilong ol i raun, na ol i pundaun na ol i slip nabaut long olgeta kona bilong rot. Ol i olsem abus i pas i stap long umben. Ol i no inap mekim wanpela samting. God, Bikpela i bin kros long ol na mekim ol i dring long kap bilong belhat bilong en, na ol i bagarap nabaut na i stap.
21 Jerusalem, yu bin karim planti hevi na yu stap olsem meri i spak nogut tru. Tasol yu no dring wain na yu spak. Nogat. Belhat bilong Bikpela tasol i mekim na yu spak. 22 Bikpela bilong yu, em God i save helpim yu long win long ol birua, em i tok olsem, “Lukim. Mi rausim pinis dispela kap bilong belhat bilong mi long han bilong yu, em yu bin dring long en na spak nogut tru na longlong nabaut. Na bihain bai mi no ken tru mekim yu dring gen long dispela kap. 23 Tasol bai mi putim dispela kap long han bilong ol man i save mekim nogut long yu. Ol i bin mekim yu i slip long graun na ol i bin krungutim yu na wokabaut antap long baksait bilong yu olsem ol i wokabaut long graun nating.”


text:
Pop francis
Pop Francis (long tok Latin, ol i kolim em "Franciscus"), em i namba 266 Papa Santu bilong Katolik Sios. Trupela nem bilong em i olsem Jorge Mario Bergoglio. Mama i karim em long taun Buenos Aires, long kantri Argentina, long 17 disemba 1936. Taim Pop Benedict i tok olsem em i no ken inap long continue olsem Papa Santu, ol kardinal i makim kardinal Bergoglio olsem nupela Pop, na em i senisim nem bilong em Jorge na kisim dispela nupela nem Francis. Pastaim long em i kamap pris em i bin wok olsem tisa. Em i kamap pater long yia 1969. Em i bin wok olsem Provincial Supiria bilong ol Jesuit Pater long Argentina, na tu em i bin wok olsem rekta bilong planti skul. Long 20 mei long yia 1991 Pop Jon Pol II i makim pater Bergoglio olsem bisop bilong Daiosis bilong Oca, na tu olsem auxiliary bisop bilong Daiosis bilong Buenos Aires. Long 2001 Pop Jon Pol II i makim em olsem Kardinal bilong Mama Sios, na taim dispela Pop i dai, ol i tok olsem ol i laik makim Kardinal Bergoglio olsem Pop, tasol bihain ol i makim Kardinal Ratzinger, na Kardinal Ratzinger i kamap Pop na kisim nem Benedik 16. Bergoglio em i bin presiden bilong ol bisop bilong Argentina, na long 13 march 2013 ol kardinal i makim em olsem Pop. Em i namba wan Pop bilong ol Jesuit Pater, na em i namba wan Pop bilong America tu.


text:
Reunion.com > Selena Youmans - Matthew Zadrozny > Tinna Yu - Xiaoqing Yu
Classmates from Tinna Yu to Xiaoqing Yu
Tinna Yu Tinny Yu Tj Yu To Yu Tok Yu Tom Yu Tommy Yu Tong Yu Tonny Yu Tony Yu Toy Yu Tracee Yu Tracie Yu Tracy Yu Travis Yu Tricia Yu Trista Yu Troy Yu Tsai Yu Tsai-chiu Yu Tsan Yu Tsana Yu Tsann Yu Tse Yu Tseh Yu Tsi Yu Tso Yu Tsu Yu Tsui Yu Tsun Yu Tsung Yu Tsz Yu Tu Yu Tuan Yu Tung Yu Tungsheng Yu Ty Yu Tyler Yu Tyrone Yu Tyu Yu Tze Yu Tzu Yu Tzuchi Yu Tzuhui Yu Tzuting Yu Tzy Yu Ui Yu Um Yu Un Yu Ung Yu Ursula Yu Ussuri Yu Uy Yu Va Yu Valerie Yu Van Yu Vanessa Yu Vannak Yu Vannie Yu Vera Yu Verna Yu Vernon Yu Veronica Yu Vicki Yu Vickie Yu Vicky Yu Victor Yu Victoria Yu Vilma Yu Vince Yu Vincent Yu Vinnie Yu Violet Yu Violeta Yu Virgilio Yu Virginia Yu Vivian Yu Vivien Yu Wa Yu Wah Yu Wai Yu Waiming Yu Waiso Yu Wallace Yu Walter Yu Wan Yu Wanda Yu Wang Yu Wangjie Yu Wanglong Yu Wanhua Yu Wanjun Yu Wankin Yu Wanli Yu Wanna Yu Wanqin Yu Wantusi Yu Wanxia Yu Wanyi Yu Warren Yu Wat Yu Way Yu Wayland Yu Wayne Yu Wei Yu Wei-ming Yu Weichen Yu Weiching Yu Weicong Yu Weidong Yu Weifang Yu Weifeng Yu Weiheng Yu Weihong Yu Weihsin Yu Weihua Yu Weijia Yu Weijiang Yu Weijie Yu Weijun Yu Weili Yu Weilin Yu Weimin Yu Weiming Yu Weina Yu Weiping Yu Weiqiang Yu Weirong Yu Weiting Yu Weiwei Yu Weiyi Yu Weiying Yu Weiyun Yu Weizhen Yu Weizhong Yu Wellington Yu Wen Yu Wenbin Yu Wenbing Yu Wenbo Yu Wenchi Yu Wendy Yu Weng Yu Wenhao Yu Wenhua Yu Wenhui Yu Wenjiang Yu Wenjie Yu Wenjin Yu Wenjing Yu Wenli Yu Wenlin Yu Wenling Yu Wennie Yu Wenping Yu Wenqian Yu Wenru Yu Wensheng Yu Wenshu Yu Wenting Yu Wenwei Yu Wenxi Yu Wenxia Yu Wenxin Yu Wenyi Yu Wenying Yu Wenyu Yu Wenyuan Yu Wenzheng Yu Wer Yu Wesley Yu Wha Yu Wi Yu Wilbur Yu Wilfred Yu Will Yu William Yu Willie Yu Willis Yu Willson Yu Willy Yu Wilma Yu Wilson Yu Win Yu Wing Yu Wingfu Yu Winnie Yu Winson Yu Winston Yu Wo Yu Wol Yu Won Yu Won Joo Yu Wonchul Yu Wong Yu Woo Yu Woody Yu Wook Yu Woon Yu Wor Yu Wu Yu Wung Yu Xavier Yu Xi Yu Xia Yu Xian Yu Xiang Yu Xiangdong Yu Xianghua Yu Xiangming Yu Xiangqian Yu Xianhong Yu Xianjie Yu Xianmin Yu Xiao Yu Xiaobing Yu Xiaobo Yu Xiaochun Yu Xiaodan Yu Xiaodong Yu Xiaofang Yu Xiaofei Yu Xiaofen Yu Xiaofeng Yu Xiaoguang Yu Xiaohai Yu Xiaohe Yu Xiaohong Yu Xiaohua Yu Xiaohui Yu Xiaojian Yu Xiaojie Yu Xiaojun Yu Xiaolan Yu Xiaoli Yu Xiaolin Yu Xiaoling Yu Xiaolong Yu Xiaolu Yu Xiaomei Yu Xiaomeng Yu Xiaomin Yu Xiaoming Yu Xiaopeng Yu Xiaoping Yu Xiaoqi Yu Xiaoqian Yu Xiaoqin Yu Xiaoqing Yu


text:
Sapta 22
Josaia i kamap king bilong Juda
1 Long Jer 3.6 taim Josaia i kamap king bilong Juda, em i gat 8-pela krismas tasol, na em i stap king long Jerusalem inap 31 yia. Mama bilong en, em Jedida, pikinini meri bilong Adaia bilong taun Boskat. 2 Josaia i mekim gutpela pasin long ai bilong Bikpela. Em i bihainim gutpela pasin olsem tumbuna bilong en, King Devit, i bin mekim bipo. Na em i strong long bihainim olgeta tok bilong Bikpela.
Ol i painim buk bilong lo long haus bilong Bikpela
3 Long namba 18 yia bilong Josaia i stap king, em i salim kuskus bilong en, Safan, i bringim tok i go long haus bilong Bikpela. Safan, em i pikinini man bilong Asalia na tumbuna pikinini bilong Mesulam. Josaia i tokim Safan olsem, 4 “Yu go lukim hetpris Hilkia na tokim em long kaunim olgeta mani ol manmeri i bin givim long ol pris i save was long dua bilong haus bilong Bikpela. 5 Na tokim Hilkia i mas kisim ol dispela mani na givim long ol man i bosim wok bilong stretim haus bilong Bikpela. Na ol i mas baim ol wokman i mekim wok bilong stretim dispela haus. 6 Ol i ken baim ol kamda na ol man i save long wokim haus long ston. Na tu ol i mas baim ol plang na ol ston, em ol man i bin katim na stretim gut pinis bilong mekim wok long haus bilong Bikpela. 7 Mi 2 Kin 12.15 save, ol man bilong bosim wok ol i no man bilong giaman na paulim mani. Olsem na hetpris i no ken askim ol long ol bai i mekim wanem long dispela mani.”
8 Orait Safan i go na i mekim olsem king i tok. Hilkia i harim dispela tok pinis, na em i tokim Safan olsem, “Mi lukim wanpela buk i stap long haus bilong Bikpela. Dispela buk i gat tok bilong lo bilong Bikpela.” Na Hilkia i givim dispela buk long Safan, na Safan i ritim. 9 Em i ritim pinis, orait em i karim buk i go wantaim long King Josaia na i tokim em olsem, “Ol wokman bilong yu i kisim pinis olgeta mani i stap long haus bilong Bikpela na givim long ol man i bosim wok bilong stretim haus.” 10 Na Safan i tok moa olsem, “King, hetpris Hilkia i givim mi dispela buk.” Orait em i opim buk na i ritim tok long king.
11 Taim king i harim tok bilong lo bilong God i stap insait long dispela buk, orait em i bel hevi tru na i brukim klos bilong en. 12 Na em i singautim pris Hilkia, na Ahikam, pikinini man bilong Safan, na Akbor, pikinini man bilong Mikaia, na Safan, kuskus bilong king, na Asaia, ofisa bilong king. Ol i kam pinis, orait em i tokim ol olsem, 13 “Dispela buk bilong lo nau mi kisim, em i tok klia long olgeta samting Bikpela i laik bai yumi mas bihainim. Tasol ol tumbuna bilong yumi i no bin bihainim dispela tok. Olsem na dispela i mekim Bikpela i belhat moa yet long yumi. Tasol nau yumi painim pinis dispela buk bilong Bikpela, olsem na mi laik yupela i go askim Bikpela na painimaut wanem samting em i laik bai mi wantaim ol manmeri bilong Jerusalem na olgeta manmeri bilong Juda i mas mekim.”
14 Ol dispela man i harim pinis tok bilong king, orait ol i go long Niutaun bilong Jerusalem long toktok wantaim wanpela profet meri, nem bilong em, Hulda. Hulda em i meri bilong Salum, man i save lukautim rum ol bilas bilong ol pris i stap long en. Salum em i pikinini man bilong Tikva, na tumbuna pikinini bilong Harhas. Hulda i harim tok bilong ol dispela man pinis 15 orait em i bekim tok olsem, “God, Bikpela bilong yumi Israel, i tok, yupela i mas i go bek long dispela man i bin salim yupela i kam, na tokim em olsem, 16 ‘Mi God, Bikpela, bai mi bihainim tok i stap insait long dispela buk bilong lo king i bin ritim na bai mi mekim save long Jerusalem wantaim ol manmeri bilong dispela taun. 17 Ol manmeri i bin givim baksait long mi na mekim ol ofa long ol giaman god. Na dispela pasin nogut bilong ol i mekim mi i kros long ol. Mi belhat tru long ol Jerusalem na dispela belhat bilong mi i no inap pinis.
18 “ ‘Orait na nau mi God, Bikpela bilong yupela Israel, mi laik tokim king bilong yupela olsem. Taim ol i ritim dispela buk long yu, 19 yu save long ol samting mi bin tok long mekim long Jerusalem wantaim ol manmeri i stap long en. Mi bin tok olsem, Jerusalem bai i bagarap na i stap ples nating. Na taim ol manmeri bilong ol arapela lain i laik tok nogut long ol birua bilong ol yet, ol bai i tok olsem, “Yupela i ken bagarap olsem Jerusalem i bin bagarap.” Tasol king, taim yu harim tok long ol samting mi laik mekim long ol manmeri bilong yu, yu bin tanim bel na daunim yu yet long ai bilong mi. Na tu yu brukim klos na krai na singaut long mi. Olsem na nau mi Bikpela, mi tok, mi harim pinis singaut bilong yu, 20 na bai mi no larim yu i lukim dispela bagarap i kamap long Jerusalem. Nogat. Bai yu stap gut tasol. Tasol bihain long yu dai na ol i planim yu pinis, orait bai mi bagarapim Jerusalem.’ ” Profet Hulda i autim tok bilong Bikpela long ol dispela man pinis, orait ol i bringim tok i go bek long king.


text:
Pas i go long
Ol Hibru
Tok i go pas
Dispela pas ol i raitim bilong helpim wanpela lain Kristen i laik lusim bilip bilong ol, long wanem, sampela man i bin daunim ol na givim hevi long ol. Pas i laik strongim bilip bilong ol, olsem na em i tokim ol long bikpela wok God i bin mekim long Krais Jisas. Krais tasol i save soim yumi long pasin tru bilong God.
Dispela pas i tok long tripela bikpela samting. 1) Jisas em i pikinini tru bilong God. Long taim Jisas i stap long graun, em i bin karim planti hevi na pen, na long dispela pasin God i mekim Jisas i kamap nambawan man tru bilong helpim ol manmeri (2.10). Olsem na Jisas i winim tru ol profet bilong bipo na ol ensel na em i winim Moses yet. 2) God yet i bin makim Jisas bilong i stap pris oltaim, na em i winim ol pris bilong ol Juda. 3) Jisas em i stap hetpris long heven na em inap tru long kisim bek ol manmeri i bilip long em. Ol pasin bilong lotu lo bilong Moses i bin tok long en, ol i olsem piksa tasol bilong dispela bikpela wok Jisas i mekim.
Dispela pas i laik strongim bilip bilong ol manmeri, olsem na em i gat planti tok bilong strongpela bilip bilong ol manmeri bilong Israel bilong bipo (sapta 11). Em i tok, maski wanem kain hevi i painim ol, ol i mas holimpas bilip bilong ol i go inap ol i dai. Ol i mas lukluk i go long Jisas na bihainim pasin bilong em, na ol i mas sakim ol hevi na pen ol i kisim.
Jisas i winim ol ensel
Sapta 1
(Sapta 1-2)
Pikinini Bilong God i givim tok long yumi
1
Bipo long planti taim na long planti pasin God i bin givim tok long ol tumbuna bilong yumi long maus bilong ol profet. 2
Tasol
long dispela taim nau, em long taim bilong las de, God i bin autim tok long yumi long maus bilong Pikinini Man bilong em. God i makim dispela Pikinini pinis bilong kisim olgeta samting, na long han bilong en God i bin mekim kamap dispela graun tu. 3
Dispela
Pikinini em i soim bikpela lait bilong God na em i lait moa yet long yumi, na em i wankain tru olsem God yet. Tok bilong en i gat strong, na long dispela tok em i save mekim olgeta samting i stap strong. Em i pinisim wok bilong en bilong lusim ol sin na mekim ol manmeri i kamap klin, orait em i sindaun long han sut bilong Namba Wan King i stap antap.
Pikinini Bilong God i winim ol ensel
4
Papa
i givim nem long Pikinini bilong en, na dispela nem i gutpela tru na i winim tru nem bilong ol ensel. Olsem tasol em i mekim Pikinini i kamap Bikpela bilong ol ensel, na ol i aninit long em. 5
Bipo
God i bin tokim Pikinini bilong en olsem,
“Yu pikinini bilong mi.
Nau mi kamap papa bilong yu.”
Na em i bin tok gen olsem, “Bai mi stap papa bilong em, na em bai i stap pikinini bilong mi.” Tasol wanem taim God i mekim dispela kain tok long wanpela ensel? Nogat tru. 6
Na
taim em i bringim namba wan Pikinini bilong en i kam long graun, God i bin tok olsem, “Olgeta ensel bilong God i mas lotu long em.” 7
God
i bin tingting long ol ensel na em i mekim tok olsem,
“Em i save mekim
ol ensel bilong en
i kamap olsem win.
Em i save mekim
ol wokman bilong en
i kamap olsem hatpela paia.”
8
Tasol
em i tok long Pikinini olsem,
“God, yu stap king oltaim oltaim.
Yu save bosim ol manmeri bilong yu
long stretpela pasin tasol.
9
Yu
save laikim stretpela pasin,
na yu no laikim tru pasin nogut.
Olsem na God bilong yu yet
em i bin kapsaitim wel long yu,
bilong makim yu
olsem man i gat biknem.
Na dispela i mekim yu
i amamas moa yet.
Ol poroman bilong yu
ol i no inap amamas olsem yu.”
10
Na
God i tokim Pikinini gen olsem,
“Bikpela, bipo tru
yu bin wokim dispela graun
na em i stap strong.
Na long han bilong yu yet
yu bin wokim skai
na olgeta samting antap.
bai i bagarap olgeta,
tasol yu save stap oltaim.
Tupela bai i bagarap
olsem laplap i olpela pinis
na i bagarap.
12 Bai yu raunim tupela
olsem man i raunim mat.
Bai yu senisim tupela
olsem man i senisim klos.
Tasol yu, yu save stap olsem tasol.
Yu no save senis.
Na taim bilong yu i no inap pinis.”
13
Bipo
God i tokim Pikinini olsem,
“Yu sindaun long han sut bilong mi
inap mi putim ol birua bilong yu
i stap aninit long yu.”
Tasol wanem taim God i mekim dispela kain tok long wanpela ensel? Nogat tru. 14
Ol
ensel ol i spirit, na ol i save mekim wok bilong God. God i save salim ol i go bilong helpim ol man em i laik kisim bek ol.


text:
Stori 55: Liklik Mangi i Mekim Wok Bilong God
EM NAISPELA liklik mangi, a? Nem bilong em Samuel. Na man i putim han long het bilong Samuel em hetpris bilong Israel, nem bilong em Eli. Papa bilong Samuel em Elkana na mama bilong em Hana, ol i bringim Samuel i kam long Eli.
Samuel i gat 4-pela o 5-pela krismas tasol. Tasol em bai stap hia long haus lotu sel bilong Jehova wantaim Eli na ol arapela pris. Samuel em i mangi tasol, bilong wanem Elkana na Hana i givim em bilong mekim wok bilong Jehova long haus lotu sel? Orait nau yumi ken stori long dispela.
Sampela yia paslain long dispela, Hana i bin bel hevi tru. Em i bel hevi, long wanem, em i no inap karim pikinini, na em i laik tru long em i mas i gat pikinini. Olsem na taim Hana i go long haus lotu sel bilong Jehova, em i beten olsem: ‘Jehova, yu no ken lusim tingting long mi! Sapos yu givim wanpela pikinini man long mi, mi tok promis long givim em bilong mekim wok bilong yu inap long laip olgeta bilong em.’
Jehova i harim beten bilong Hana, na sampela mun bihain em i karim Samuel. Hana i laikim tru liklik pikinini bilong em, na em i kirap lainim em long Jehova taim em i liklik yet. Hana i tokim man bilong em: ‘Taim Samuel i kamap bikpela liklik na i lusim susu pinis, mi bai kisim em i go long haus lotu sel na em bai mekim wok bilong Bikpela.’
Long dispela piksa yumi inap lukim Hana na Elkana i mekim olsem. Papamama i bin lainim gut Samuel, olsem na em i amamas long mekim wok bilong Jehova hia long haus sel bilong Jehova. Long olgeta yia Hana na Elkana i save kam bilong mekim lotu long dispela haus sel, na long lukim pikinini man bilong tupela. Na long olgeta yia Hana i save bringim wanpela nupela saket em i bin wokim bilong Samuel.
Planti yia i lus na Samuel i mekim yet wok bilong Jehova long haus lotu sel, na Jehova na ol manmeri i laikim em. Tasol ol pikinini man bilong Eli, em Hopni na Finias, ol i man nogut. Ol i mekim planti pasin nogut, na pulim ol arapela tu long sakim tok bilong Jehova. Eli i mas rausim ol long wok pris, tasol em i no mekim.
Samuel i no larim ol pasin nogut i kamap long haus lotu sel i pasim em long mekim wok bilong Jehova, nogat. Planti man i no laikim Jehova, olsem na inap longpela taim nau Jehova i no givim tok bilong em long wanpela man. Taim Samuel i go bikpela liklik, wanpela samting i kamap:
Samuel i slip i stap long haus lotu sel na wanpela nek i kirapim em. Em i bekim olsem: ‘Mi stap.’ Na em i kirap ran i go long Eli, na em i tok: ‘Yu singautim mi na mi kam.’
Tasol Eli i tok: ‘Mi no bin singautim yu, yu go bek na slip.’ Olsem na Samuel i go bek.
Orait namba tu taim dispela nek i singaut: ‘Samuel!’ Na Samuel i kirap na ran i go long Eli. Em i tok: ‘Yu singautim mi, na mi kam.’ Tasol Eli i tok: ‘Pikinini, mi no bin singautim yu. Yu go slip.’ Na Samuel i go bek.
Namba tri taim dispela nek i singaut: ‘Samuel!’ Olsem na Samuel i ran i go long Eli. Em i tok: ‘Mi stap, ating nau yu bin singautim mi.’ Nau Eli i save olsem Jehova tasol i wok long singautim Samuel. Olsem na em i tokim Samuel: ‘Yu go bek na slip, na sapos em i singautim yu gen, orait yu mas tok olsem: “Bikpela yu toktok, wokboi bilong yu i harim.”’
Samuel i mekim dispela tok taim Jehova i singautim em gen. Nau Jehova i tokim Samuel olsem em bai givim strafe long Eli na tupela pikinini man bilong em. Bihain Hopni na Finias i dai taim ol i pait wantaim ol Filistia, na taim Eli i harim tok long dispela samting, em i pundaun na brukim nek bilong em na em tu i dai. Olsem na tok bilong Jehova i kamap tru.
Samuel i go bikpela, na em i laspela jas bilong Israel. Taim em i lapun, ol manmeri i tokim em: ‘Makim wanpela king bilong bosim mipela.’ Samuel i no laik mekim olsem, long wanem, tru tru Jehova em i king bilong ol. Tasol Jehova i tokim em long harim tok bilong ol.
1 Samuel 1:1-28; 2:11-36; 3:1-18; 4:16-18; 8:4-9.
Ol askim
- Wanem nem bilong dispela liklik mangi long piksa? Ol dispela narapela lain long piksa ol i husat?
- Taim Hana i go long haus lotu sel bilong Jehova, em i beten long wanem samting? Jehova i harim beten bilong em na i mekim wanem?
- Samuel i gat hamas krismas taim ol i kisim em i go bilong mekim wok long haus sel bilong Jehova? Long olgeta yia mama bilong em i save wokim wanem samting bilong em?
- Wanem nem bilong ol pikinini man bilong Eli? Ol i wanem kain man?
- Olsem wanem Jehova i singaut long Samuel? Jehova i givim wanem tok long Samuel?
- Taim Samuel i kamap bikpela, em i mekim wanem kain wok? Wanem samting i kamap taim em i go lapun?
Sampela askim moa
- Ritim 1 Samuel 1:1-28.
Olsem wanem Elkana i stap gutpela piksa long pasin bilong i go pas long mekim ol samting bilong lotu i tru em ol het bilong famili i ken bihainim? (1 Sml. 1:3, 21; Mt. 6:33; Fl. 1:10)
Yumi inap lainim wanem samting long pasin Hana i mekim bilong daunim hevi bilong em? (1 Sml. 1:10, 11; Sng. 55:22; Ro. 12:12)
- Ritim 1 Samuel 2:11-36.
Olsem wanem Eli i givim biknem long ol pikinini bilong em winim biknem em i givim long Jehova? Olsem wanem dispela inap i stap olsem tok lukaut long yumi? (1 Sml. 2:22-24, 27, 29; Lo 21:18-21; Mt. 10:36, 37)
- Ritim 1 Samuel 4:16-18.
Wanem tok i kamapim 4-pela hevi i kam long ples bilong pait? Dispela tok i mekim wanem long Eli?
- Ritim 1 Samuel 8:4-9.
Ol Israel i mekim wanem na dispela i mekim Jehova i bel hevi tru? Olsem wanem yumi inap i stap gut long mekim wok bilong Kingdom long nau? (1 Sml. 8:5, 7; Jo. 17:16; Jem. 4:4)


text:
Josua i kisim ples bilong Moses
Sapta 31
(Sapta 31-34)
Josua i senisim Moses
1 Moses i toktok yet long ol Israel olsem, 2 “Mi Nam 20.12 gat 120 krismas nau na mi no inap i stap lida moa bilong yupela. Na tu, Bikpela i tokim mi olsem, bai mi no inap brukim wara Jordan. 3 God, Bikpela bilong yumi, em bai i go pas long yupela na bagarapim ol lain i stap long dispela hap. Olsem na bai yupela inap kisim graun bilong ol. Na Josua bai i kamap lida bilong yupela, olsem Bikpela i tok pinis. 4 Na Nam 21.21-35 Bikpela bai i bagarapim ol dispela lain, olsem em i bin bagarapim kantri bilong Sihon na Ok, tupela king bilong ol Amor. 5 Na God bai i helpim yupela na bai yupela i winim ol. Na yupela i mas mekim olgeta samting long ol olsem mi bin tokim yupela long mekim. 6 Yupela i mas sanap strong na i no ken guria na pret long ol. God, Bikpela bilong yumi, bai i stap wantaim yupela. Na em bai i no inap lusim tingting long yupela o larim yupela i stap nating.”
7 Bihain Moses i singautim Josua i kam na long ai bilong olgeta manmeri Moses i tokim em olsem, “Yu mas sanap strong na i no ken surik. Yu mas i go paslain long ol manmeri long kisim dispela graun Bikpela i bin promis long ol tumbuna long givim yupela. 8 Bikpela Jos 1.5, Hi 13.5 i stap wantaim yu na bai i go paslain long yu. Em i no inap lusim yu na larim yu i bagarap. Olsem na yu no ken surik na yu no ken pret.”
Olgeta 7-pela yia i pinis na ol i mas ritim lo
9 Orait na Moses i raitim lo bilong God na i givim long ol pris bilong lain Livai na long ol hetman bilong Israel. Ol Livai i save lukautim Bokis Kontrak bilong Bikpela. 10 Na Lo 15.1, 16.13-15 Moses i tokim ol, “Long pinis bilong olgeta namba 7 yia, long Ol Bikpela De Bilong I Stap Long Haus Win, orait yupela i mas ritim dispela lo long ol manmeri. Dispela namba 7 yia em yia bilong pinisim dinau. 11 Yupela i mas ritim lo long ol arapela Israel, long taim ol i kam lotu long God, Bikpela bilong yumi, long dispela wanpela ples God bai i makim bilong lotu. 12 Singautim olgeta man wantaim meri na pikinini na ol man bilong arapela kantri i stap long ol taun bilong yupela, bai olgeta i ken kam na harim dispela tok. Ol i ken harim na i stap aninit long God, Bikpela bilong yumi, na bihainim gut olgeta tok bilong em. 13 Yupela i mekim olsem, orait ol tumbuna pikinini bilong yupela i no bin harim lo bilong God, bai ol i ken harim. Na bai ol i ken stap aninit long em olgeta taim ol i stap long dispela graun yupela i laik kisim long hapsait bilong Jordan.”
Bikpela i lainim Moses long wanpela song
14 Bihain God i tokim Moses, “Klostu nau bai yu i dai. Olsem na singautim Josua na bringim em i kam long haus sel bilong mi bai mi ken soim em wok mi laikim em i mekim.” Orait Moses na Josua i go long haus sel 15 na Bikpela i stap insait long wanpela klaut i sanap klostu long dua bilong haus sel.
16 Na Bikpela i tokim Moses olsem, “Klostu nau bai yu i dai. Na bihain bai ol manmeri i lusim mi na brukim dispela kontrak mi bin mekim wantaim ol. Bai ol i givim baksait long mi na lotu long ol giaman god bilong dispela kantri nau ol i laik i go kisim. 17 Taim ol i mekim olsem, bai mi belhat nogut tru long ol. Na bai mi lusim ol na givim baksait long ol, na bai ol i bagarap nogut tru. Na planti samting nogut bai i kamap long ol. Na bai ol i tok, ‘Ating God i no i stap wantaim yumi, na ol dispela samting nogut i kamap long yumi.’ 18 Na bai mi no laik tru long helpim ol long dispela taim, long wanem, ol i bin mekim rong na lotu long ol giaman god. 19 Nau mi laik givim yu wanpela song na yupela i mas raitim. Na yu mas skulim ol Israel long en, olsem na bihain tok bilong dispela song i ken kotim ol. 20 Mi laik kisim ol i go insait long dispela gutpela kantri, graun bilong en i gat planti gris olsem mi bin promis long ol tumbuna bilong ol. Na long dispela kantri bai ol i kisim planti kaikai, na bai ol i stap gut tru. Orait long dispela taim bai ol i givim baksait long mi, na lotu long ol giaman god. Bai ol i brukim kontrak bilong mi na lusim mi. 21 Na bihain ol kain kain samting nogut tru bai i kamap long ol. Na ol Israel i stap long dispela taim nogut bai ol i no ken lusim tingting long dispela song, bai ol i wok long singim yet. Na song bai i kirapim tingting bilong ol long pasin nogut ol i bin mekim. Mi no kisim ol i go insait yet long dispela kantri mi bin promis long givim ol, tasol mi save pinis long tingting bilong ol.”
22 Long dispela de tasol, Moses i raitim dispela song na i lainim long ol Israel.
23 Orait Nam 27.23, Jos 1.6 na Bikpela i tokim Josua, pikinini bilong Nun, olsem, “Yu mas sanap strong na yu no ken surik long wanpela samting. Yu mas bringim ol Israel i go long dispela kantri mi bin promis long givim ol. Na mi bai i stap wantaim yu oltaim.”
24 Orait Moses i raitim olgeta tok bilong God long wanpela buk, na i no lusim wanpela. 25 Em i raitim pinis, orait em i mekim wanpela tok long ol pris bilong lain Livai, ol i lukautim Bokis Kontrak bilong God. Em i tok olsem, 26 “Kisim dispela buk i gat lo bilong God, na putim klostu long Bokis Kontrak bilong God, Bikpela bilong yumi. Olsem na bai em i ken i stap long dispela ples, na i ken kotim ol manmeri bilong God. 27 Mi save ol i manmeri bilong bikhet na sakim tok. Nau, taim mi stap yet, ol i save sakim tok bilong Bikpela na brukim lo bilong em, tasol taim mi dai pinis, man, ating dispela pasin nogut bai i kamap bikpela moa yet. 28 Orait singautim ol hetman na ol ofisa bilong olgeta lain i kam bung klostu long mi. Mi laik givim tok bilong dispela song long ol. Na bai mi singautim heven na graun, bilong ol i lukim mi mekim dispela tok long yupela. 29 Mi save, taim mi dai pinis, bai ol manmeri bilong yupela i kamap nogut tru, na i no moa bihainim dispela tok mi bin givim yupela. Bai yupela i mekim planti pasin nogut, na bai yupela i mekim Bikpela i kros tru, na bai em i salim ol samting nogut i kamap long yupela.”
Song bilong Moses
30 Orait na Moses i autim olgeta tok bilong dispela song, na olgeta Israel i harim. Em i tok olsem,


text:
Sapta 9
Ol Israel i sakim tok bilong God
1 Moses i tok olsem, “Yupela ol Israel, harim. Klostu yupela i laik brukim wara Jordan na i go kisim dispela graun bilong ol bikpela lain manmeri, strong bilong ol i winim strong bilong yupela. Ol i gat planti bikpela taun, na ol banis bilong taun i go antap moa inap long skai. 2 Ol dispela strongpela manmeri i gat longpela bun, na ol i traipela moa, na yupela i harim pinis, i no gat wanpela man inap winim ol long pait. 3 Tasol nau yupela i ken save gut olsem, God, Bikpela bilong yumi, bai i go paslain long yupela olsem wanpela paia i hat moa. Long taim yupela i wokabaut i go, em bai i daunim strong bilong ol. Olsem bai yupela i pait long ol na rausim ol na bagarapim ol kwiktaim, olsem em i bin promis.
4
“Taim
God, Bikpela bilong yumi, i rausim ol pinis, nogut yupela i tok long yupela yet olsem, ‘God i givim dispela graun long yumi, long wanem, em i lukim yumi olsem ol gutpela manmeri.’ Dispela kain tingting i no tru. Bikpela i lukim ol dispela lain manmeri nau i stap long dispela graun, ol i mekim planti pasin nogut tru, olsem na em bai i rausim ol. 5
Yupela i no ken ting yupela i gutpela na i save mekim stretpela pasin, na long dispela as Bikpela i larim yupela i kisim graun bilong ol. Nogat. Em bai i rausim ol, long wanem, ol i man nogut. Na tu em i laik inapim dispela promis em i bin mekim long ol tumbuna, Abraham na Aisak na Jekop. 6
Tru tumas dispela graun i gat planti gris, tasol Bikpela i no givim long yupela olsem pe bilong gutpela pasin bilong yupela. Nogat. Yupela i manmeri bilong bikhet tasol.
7
“Yupela i no ken lusim tingting long dispela taim yupela i bin i stap long ples wesan nating na yupela i mekim Bikpela i belhat. Long taim yupela i bin lusim Isip i kam inap nau, yupela i wok long sakim tok bilong Bikpela. 8
Na long maunten Sainai yupela i mekim Bikpela i belhat nogut tru na klostu em i bagarapim yupela. 9
Mi
bin go antap long maunten bilong kisim tupela hap ston. Long dispela tupela hap ston Bikpela i bin raitim kontrak em i bin mekim wantaim yupela. Mi bin stap long san na long nait inap long 40 de, na mi no bin kaikai o dring wanpela samting. 10
Orait na God i givim mi dispela tupela hap ston. Long dispela ston em yet i raitim olgeta dispela tok em i givim yupela long taim em i stap insait long paia na yupela i bung i stap long as bilong maunten.
11 “Mi stap antap long maunten long san na long nait inap 40 de. Orait God i givim mi dispela tupela ston em i bin raitim kontrak long en. 12 Na em i tokim mi olsem, ‘Yu lusim maunten na yu go daun kwiktaim, long wanem, ol manmeri bilong yu, em yu bin kisim ol long Isip na bringim i kam, ol i mekim planti pasin nogut. Kwiktaim tru ol i givim baksait long lo bilong mi, na ol i wokim wanpela giaman god.’
13 “Na Bikpela i tok moa long mi olsem, ‘Mi save pinis, ol dispela manmeri i bikhet tru. 14 Olsem na mi laik bagarapim ol olgeta bai i no gat wanpela man i ken tingting gen long ol. Yu no ken pasim mi. Mi mekim olsem na bihain bai mi mekim yu i kamap papa bilong wanpela bikpela lain strongpela manmeri i winim ol dispela lain nogut.’
15
“Olsem na mi holim dispela tupela hap ston God i bin raitim kontrak long en na mi kirap na mi kam daun long maunten. Na long dispela taim bikpela paia i lait long maunten, na lait bilong en i sut i go antap. 16
Mi kam daun pinis na tru tumas mi lukim yupela i bin givim baksait long lo bilong God, Bikpela bilong yumi. Na yupela i bin wokim piksa bilong wanpela bulmakau long gol olsem giaman god, na long dispela pasin yupela i mekim sin long God. 17
Olsem na long ai bilong yupela, mi tromoi dispela tupela hap ston i go daun na tupela i bruk olgeta. 18
Nau wanpela taim moa mi go klostu long Bikpela na mi slip pes i go daun long graun. Mi slip i stap olsem long san na long nait inap 40 de. Na mi no kaikai na dring wanpela samting. Mi mekim olsem, long wanem, yupela i bin mekim sin long Bikpela na mekim em i belhat. 19
Bikpela
i belhat nogut tru long yupela na em i ting long pinisim yupela. Olsem na mi pret tumas. Tasol Bikpela i harim tok bilong mi wanpela taim moa. 20
Na Bikpela i kros nogut long Aron tu, na i laik kilim em. Olsem na mi prea long helpim Aron na yupela olgeta wantaim. 21
Yupela i bin wokim dispela bulmakau na yupela i mekim sin. Olsem na mi kisim bulmakau na mi tromoi i go long paia. Na mi brukim olgeta na em i kamap pipia nating olsem das, na mi kapsaitim dispela pipia i go long dispela wara i save ran i go daun long maunten.
22
“Na
long taim yupela i stap long ples Masa na long ples Paia I Kukim na long ples ol i kolim Matmat Bilong Ol Manmeri I Krai Tumas Long Kaikai Abus, yupela i bin mekim God, Bikpela bilong yumi, i belhat. 23
Na
bipo yupela i stap long Kades Barnea na em i tokim yupela long go sindaun long dispela graun em i laik givim long yupela. Tasol yupela i sakim tok bilong em, na yupela i no bilipim em o bihainim tok bilong em. Nogat tru. 24
Long taim mi stat long wok wantaim yupela i kam inap nau, yupela i save bikhet long God.
25 “Olsem na taim yupela i stap yet long arere bilong maunten, mi go antap na mi slip pes i go daun long graun long ai bilong Bikpela long san na nait inap 40 de olgeta. Mi mekim olsem, long wanem, Bikpela i tok bai em i bagarapim yupela olgeta. 26 Na mi beten olsem, ‘God, Bikpela, plis yu no ken bagarapim ol manmeri bilong yu. Yu yet yu bin kisim ol dispela manmeri long Isip long bikpela strong bilong yu na bringim ol i kam. 27 Yu mas tingim Abraham na Aisak na Jekop, ol wokman bilong yu, na yu no ken ting long ol bikhetpasin na rong na sin bilong ol dispela manmeri. 28 Nogut ol Isip i tok olsem yu no inap kisim ol manmeri bilong yu i go long dispela graun yu bin promis long givim long ol. Na nogut ol i tok olsem yu no laikim ol manmeri bilong yu, olsem na yu kisim ol i go long ples wesan nating bilong kilim ol i dai. 29 Sori tumas, Bikpela, yu bin makim ol dispela manmeri bilong yu yet. Na long bikpela strong bilong yu, yu bin kisim ol long Isip na bringim ol i kam. Olsem na yu no ken bagarapim ol.’ ”


text:
Sapta 2
God i makim Esekiel long kamap profet
1 Mi lukim dispela na mi brukim skru na putim pes i go daun long graun. Na mi harim God i tokim mi olsem, “Man bilong graun, yu kirap. Mi laik toktok long yu.” 2 Taim Ese 3.24, Dan 8.18 God i mekim dispela tok, spirit bilong en i kam long mi na kirapim mi na mi sanap. Na mi harim God i tok gen olsem, 3 “Man bilong graun, nau mi laik salim yu i go long ol Israel, em ol manmeri i bin bikhet na sakim tok bilong mi na givim baksait long mi. Ol i man bilong bikhet olsem ol tumbuna bilong ol. 4 Het bilong ol i pas na ol i no save harim tok bilong mi. Nau mi laik bai yu go long ol na givim tok bilong mi long ol. Na tokim ol olsem, ‘Dispela em i tok bilong God yet.’ 5 Na maski ol i harim tok bilong yu o nogat, bai dispela lain bikhet manmeri i ken save olsem, wanpela profet bilong mi i bin i stap wantaim ol.
6 “Tasol yu, man bilong graun, yu no ken pret long ol na yu no ken pret long tok ol i mekim long yu. Bai ol i daunim tok bilong yu na rabisim yu. Na bai yu stap namel long ol na yu bel nogut olsem yu stap namel long ol binatang i gat marasin nogut. Tasol maski, yu no ken pret long ol na long tok bilong ol. Nogat. 7 Yu Jer 1.7, 1.17, Ese 3.10-11, 3.17 save ol i bikhetman tasol. Na maski ol i harim tok bilong yu o nogat, yu mas tokim ol long olgeta tok mi givim yu.
8 “Man bilong graun, harim gut dispela tok bilong mi. Yu no ken bikhet olsem ol arapela Israel i save mekim. Opim maus bilong yu na kaikai dispela samting mi laik givim long yu.” 9 Em KTH 5.1 i tok pinis, orait mi lukim wanpela han i stap na i holim wanpela buk klostu long mi. 10 Dispela buk i olsem wanpela longpela pepa ol i bin raunim na pasim. Orait han i opim dispela buk na mi lukim dispela pepa i gat rait i stap long tupela hap bilong en. Ol i bin raitim tok bilong ol man i bel hevi na i krai nogut na singsing sori. Na dispela kain tok i pulap long pepa.


text:
Sosiolosi
Sosiolosi (Tok Inglis:Sociology) em i stadi long laip bilong ol manmeri i bung wantaim.
Sosiolosi i wanpela we olsem yumi ken lukluk long we manmeri i toktok na bung wantaim ol narapela manmeri. Sosiolosi i ken lukluk to long we ol manmeri na ol kampani i toktok na bung.
Sosiolosi i wanpela bikpela stadi tru. I gat planti liklik stadi i kamap bihain long sosiolosi na i stap insait long stadi long sosiolosi. Sampela olsem:
- stadi bilong ol raskal
- stadi long stastistik bilong manmeri
- stadi long man na meri
- stadi long ol narapela kain manmeri
- stadi bilong spot
- stadi bilong lotu
na planti narapela kain stadi tu.
Man bilong sosiolosi[senisim | edit source]
-
-
-
Vilfredo pareto.jpg
-
-


text:
Sapta 6
Wanem kain kaikai yu planim, dispela kain tasol bai yu kisim
1
Ol
brata, sapos yupela i save olsem wanpela bilong yupela i bin mekim sin, orait yupela man i bihainim Holi Spirit, yupela i mas mekim pasin isi long dispela man na helpim em long stretim pasin bilong em. Tasol yupela i mas lukaut gut long yupela yet. Nogut Satan i traim yupela na yupela tu i pundaun long sin. 2
Yupela
i mas helpim ol arapela long karim hevi bilong ol. Long dispela pasin bai yupela inapim tru lo bilong Krais. 3
Sapos
wanpela man i ting em i gat nem, tasol em i no gat nem, orait dispela man i giamanim em yet. 4
Olgeta
man i mas skelim wok bilong ol yet, em i gutpela o nogat. Man i mekim olsem, em i ken amamas long pasin em yet i mekim na em i no mas skelim pasin bilong en wantaim pasin bilong narapela man, 5
long
wanem, olgeta man wan wan bai i karim hevi bilong pasin ol yet i mekim.
6
Man
i skul long tok bilong God, em i ken givim sampela bilong olgeta gutpela samting bilong en i go long man i skulim em.
7
Nogut
yupela i giamanim yupela yet na yupela i ting yupelainap long trikim God. Yupela bai i no inap tru. Yu planim pikinini bilong wanem kain kaikai, em dispela kain kaikai tasol bai i kamap long gaden bilong yu. 8
Sapos
wanpela man i bihainim ol laik bilong olpela bel bilong em yet, orait dispela pasin bilong olpela bel bai i kamapim kaikai nogut na em bai i bagarap olgeta. Tasol sapos em i bihainim pasin bilong Holi Spirit, orait Holi Spirit bai i kamapim laip long dispela man na em bai i stap gut oltaim oltaim. 9
Olsem
na yumi no ken les long mekim gutpela pasin. Sapos yumi no slek long mekim wok, orait long taim bilong kisim kaikai yumi bai kisim gutpela kaikai tru. 10
Olsem
na wanem taim yumi inap mekim gutpela pasin long ol arapela, yumi mas mekim. Na yumi mas strong tru long mekim gutpela pasin long ol arapela manmeri i bilip long Bikpela.
Pol i amamas long diwai kros bilong Krais
11
Dispela hap tok em mi yet mi raitim. Lukim ol dispela bikpela leta mi wokim bilong raitim tok.* 12
Harim.
Ol dispela man i strong tumas long katim skin bilong yupela, ol i mekim olsem, long wanem, ol i laik kisim biknem long ai bilong ol arapela man. Ol i save pret na ting olsem, “Nogut ol arapela man i save olsem yumi bilip long diwai kros bilong Krais, na ol i laik mekim nogut long yumi.” 13
Ol man i kisim pinis dispela mak bilong ol Juda, ol yet i no save bihainim gut lo. Tasol ol i laik katim skin bilong yupela, bai ol i ken kisim biknem long dispela samting ol i bin mekim long skin bilong yupela. 14
Tasol
mi no inap litimapim nem bilong mi yet o bilong wanpela man. Nogat. Mi bai litimapim nem bilong Jisas Krais tasol. Em i dai pinis long diwai kros, na mi amamas long dispela tasol. Long wok Krais i bin mekim long diwai kros, pasin bilong dispela graun em i dai pinis long tingting bilong mi, na i olsem mi yet mi dai pinis long diwai kros na mi no inap bihainim moa ol pasin bilong graun. 15
Nau
pasin bilong katim skin em i samting nating, na pasin bilong man i no katim skin, em tu i samting nating. God i mekim yumi i kamap nupela manmeri, na dispela tasol em i samting tru. 16
God i ken marimari long olgeta manmeri i save holim dispela tingting na bihainim, na em i ken mekim bel bilong ol i stap isi. Ol dispela manmeri ol i lain Israel tru bilong God.
17
Mi
no laik bai wanpela man i givim hevi moa long mi. Nogat. Ol man i bin paitim mi, na ol dispela mak i stap pinis long bodi bilong mi, ol i soim olsem mi wokman tru bilong Jisas.
18 Ol brata, marimari bilong Bikpela bilong yumi Jisas Krais em i ken i stap wantaim spirit bilong yupela wan wan. I tru.


text:
Buda
Buda (long tok Inglis Buddha) em i niknem bilong Sidarta. Sidarta em i man i stap long India 2500 yia bipo.
Liklik tok Buddha i min "i no slip" long tok Saniskirit bilong India.
Wanpela man o meri ol i kolim Buda long lotu bilong ol Buda, em i man o meri i gat enlaitmen. Enlaitmen i min dispela man o meri i no gat wanpela trabel yet insait long het bilongen. I gat hamamas tru tumas. Long lotu bilong ol Buda, wanpela man o meri i gat enlaitmen long wokim meditesen. Meditesen em i pasin i sit long plua na i no tok, na i painim hamamas insait long en.


text:
Stori 5: Hevi i Painim Ol
TAIM Adam na Iv i lusim gaden Iden, planti hevi i painim tupela. Tupela i mas wok hat long painim kaikai. Ol i no lukim ol gutpela diwai i karim kaikai, ol i lukim tasol ol gras nogut i stap. Dispela i kamap taim Adam na Iv i sakim tok bilong God na ol i no stap moa olsem pren bilong Em.
Tasol bikpela hevi moa em olsem: Adam na Iv i stat long i dai isi isi. Yu tingim, God i bin tokim tupela olsem tupela bai i dai sapos tupela i kaikai prut bilong wanpela diwai. Olsem na taim tupela i kaikai, long dispela taim stret tupela i stat long i dai. Tupela i mekim longlong pasin tru long sakim tok bilong God, a?
Olgeta pikinini bilong Adam na Iv i bin kamap bihain long taim God i rausim papamama bilong ol long gaden Iden. Olsem na ol pikinini tu bai i go lapun na i dai.
Sapos Adam na Iv i bin bihainim tok bilong Jehova, bai tupela yet na ol pikinini bilong tupela ol i stap amamas. Olgeta bai inap i stap oltaim long graun. Bai i no gat wanpela i go lapun o sik o i dai.
God i laik bai ol man i stap oltaim na stap amamas, na Em i tok promis pinis olsem wanpela taim bai kamap na ol bai kisim kain gutpela sindaun olsem. Graun olgeta bai kamap naispela, na olgeta man bai stap gutpela, no gat sik. Olgeta man bai pren gut wantaim na ol bai stap pren bilong God.
Tasol Iv i no i stap moa olsem pren bilong God. Olsem na taim em i karim pikinini, em i gat hatwok. Em i kisim pen. Em i sakim tok bilong Jehova na bikpela hevi i painim em, a?
Adam na Iv i kamapim planti pikinini man na pikinini meri. Taim namba wan pikinini man bilong tupela i kamap, ol i kolim em Kein. Namba tu pikinini man bilong tupela ol i kolim em Abel. Wanem samting i painim Kein na Abel? Yu save?
Stat 3:16-23; 4:1, 2; KTH 21:3, 4.
Ol askim
- Olsem wanem long i stap bilong Adam na Iv taim ol i lusim gaden Iden?
- Wanem samting i stat long kamap long Adam na Iv? Bilong wanem dispela samting i kamap?
- Bilong wanem ol pikinini bilong Adam na Iv bai kamap lapun na i dai?
- Sapos Adam na Iv i bin bihainim tok bilong Jehova, bai ol yet na ol pikinini bilong ol i stap olsem wanem?
- Iv i sakim tok, olsem na em i kisim pen long wanem rot?
- Wanem nem bilong namba wan na namba tu pikinini bilong Adam na Iv?
- Ol arapela pikinini long piksa ol i husat?
Sampela askim moa
- Ritim Stat 3:16-23 na 4:1, 2.
God i bagarapim graun na dispela i mekim wanem long i stap bilong Adam? (Stt. 3:17-19; Ro. 8:20, 22)
Bilong wanem dispela nem Iv, mining bilong en “Meri i Stap Laip,” em i stret? (Stt. 3:20)
Bihain long Adam na Iv i mekim sin, olsem wanem Jehova i soim olsem em i tingim ol? (Stt. 3:7, 21)
- Ritim Kamapim Tok Hait 21:3, 4.
Yu wet long lukim wanem ‘ol samting bilong bipo’ i pinis olgeta?


text:
Saksak
Saksak em i wanpela kaikai ol i save kaikaim planti long Papua Niugini. Long ol tais na ol ples daun, em i nambawan kaikai bilong ol manmeri. Long Papua Niugini, ol i save kisim saksak long tupela kain diwai. Wanpela (Metroxylon rumphii) i gat nil, na narpela (Metroxylon sagu) i nogat nil. Long sampela kantri, ol i save kisim saksak long wanpela diwai i narpela kain olgeta (Cycas revoluta). Ol i save sukarapim dispela diwai, na bihain ol i wasim na troimwe pipia na kaikai tasol i stap. I gat kainkain we bilong kukim. Planti manmeri i save tainim wantaim hot wara long kukim. Dispela kain saksak ol i kolim hotwara. Sampela taim ol i save praim long sospen, tasol ol i no save priam wantaim gris.